**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԲՆԱԿՉՈՒԹՅԱՆ ՊԵՏԱԿԱՆ ՌԵԳԻՍՏՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Բնակչության պետական ռեգիստրի» մասին 2002 թվականի սեպտեմբերի 24-ի ՀՕ-419-Ն օրենքը շարադրել հետևյալ խմբագրությամբ.

**«ԲՆԱԿՉՈՒԹՅԱՆ ՌԵԳԻՍՏՐԻ ՄԱՍԻՆ ՀՀ ՕՐԵՆՔ**

**Գլուխ 1**

**ԸՆԴՀԱՆՈՒՐ ԴՐՈՒՅԹՆԵՐ**

**Հոդված 1.** **Օրենքի կարգավորման առարկան և գործողության ոլորտը**

Սույն օրենքը կարգավորում է բնակչության ռեգիստրի տվյալների կազմը և բնակչության ռեգիստրի վարման կարգը, բնակչության ռեգիստրում բնակության վայրի մասին տվյալների մուտքագրումը, անձի հանրային ծառայությունների համարանիշի տրամադրումը, տվյալների մշակումը, տվյալների հասանելիության ապահովումը և նշված գործառույթների նկատմամբ վերահսկողության իրականացումը:

**Հոդված 2.** **Բնակչության ռեգիստրի մասին օրենսդրությունը**

1. Բնակչության ռեգիստրի մասին օրենսդրությունը կազմված է Սահմանադրությունից, Անձնական տվյալների պաշտպանության մասին ՀՀ օրենքից, սույն օրենքից և այլ նորմատիվ իրավական ակտերից:

2. Հայաստանի Հանրապետության վավերացրած միջազգային պայմանագրերի և սույն օրենքի նորմերի միջև հակասության դեպքում կիրառվում են վավերացված միջազգային պայմանագրերի նորմերը:

**Հոդված 3. Բնակչության ռեգիստրի վարում**

1. Բնակչության ռեգիստրը պետական տեղեկատվական համակարգին պատկանող տվյալների շտեմարան է։
2. Բնակչության ռեգիստրի տվյալների շտեմարանը վարում է լիազոր մարմինը:
3. Բնակչության ռեգիստրի տվյալների շտեմարանը վարելը չի ենթադրում առանց տվյալները տնօրինողի համաձայնության դրանց մեջ որևէ փոփոխություն, լրացում կամ այլ բնույթի նշումներ կատարելը:
4. Տվյալները տնօրինող է համարվում տվյալ ոլորտում տվյալը գրանցող պետական մարմինը: Տվյալները տնօրինողը իրավունք ունի գրանցել, փոփոխել, լրացնել համապատասխան տվյալները և կատարել դրանց առնչությամբ անհրաժեշտ այլ նշումներ, ինչպես նաև մուտքագրել համապատասխան տվյալները բնակչության ռեգիստրի տվյալների շտեմարան:
5. Պետական մասնակցությամբ իրավաբանական անձը նշանակվում է բնակչության ռեգիստրի օպերատոր` սույն օրենքով սահմանված կարգով:
6. Հայաստանի Հանրապետության կառավարությունը սահմանում է բնակչության ռեգիստրի տվյալների շտեմարանի վարման անվտանգության պահանջները։
7. Հայաստանի Հանրապետության կառավարությունը կարող է սահմանել բնակչության ռեգիստրի վարման և տվյալների մշակման լրացուցիչ պահանջներ և պայմաններ։

**Հոդված 4.** **Բնակչության ռեգիստրի վարման նպատակը**

1. Բնակչության ռեգիստրի վարման նպատակը հավաստի տեղեկատվության հավաքագրումն է և բնակչության ռեգիստրում մշակվող անձնական տվյալներին հասանելիության տրամադրումը՝
2. պետական և տեղական ինքնակառավարման մարմիններին և այլ ֆիզիկական և իրավաբանական անձանց՝ այդ մարմիններին կամ անձանց օրենքով վերապահված հանրային պարտականությունների իրականացման համար (այսուհետ՝ հանրային պարտականություններ),
3. բնակչության ռեգիստրում Հայաստանի Հանրապետության բնակչության վերաբերյալ տվյալների հաշվառման վարման համար,
4. Նորմատիվ ակտերի համաձայն բնակչության ռեգիստրի տվյալները բազմակի օգտագործման օրինական իրավունք ունեցող ֆիզիկական և իրավաբանական անձանց հասանելիության տրամադրման համար։

**Հոդված 5.** **Բնակչության ռեգիստրի տվյալների սուբյեկտը**

1. Բնակչության ռեգիստրի տվյալների (այսուհետ՝ բնակչության ռեգիստրի) սուբյեկտներն են`

1. Հայաստանի Հանրապետության քաղաքացին,
2. օտարերկրացին, ում տրվել է Հայաստանի Հանրապետությունում որևէ կացության կարգավիճակ, աշխատելու կամ որևէ հիմքով բնակվելու իրավունք,
3. Հայաստանի Հանրապետությունում որևէ կացության կարգավիճակ չունեցող օտարերկրացին, ով օրենքով կամ ՀՀ կառավարության կողմից սահմանված կարգով ստանում է հանրային ծառայությունների համարանիշ ստանալու իրավունք,
4. անձը վեց ամիս ժամկետով սկսած այն պահից, երբ դադարել է լինել Հայաստանի Հանրապետության քաղաքացի կամ սխալի կամ օրենքի խախտումով ստացել է Հայաստանի Հանրապետության քաղաքացու անձը հաստատող փաստաթուղթ՝ Հայաստանի Հանրապետության քաղաքացիությունը դադարելուց հետո կամ ում Հայաստանի Հանրապետության քաղաքացու անձը հաստատող փաստաթուղթն անվավեր է ճանաչվել։

**Հոդված 6.** **Բնակչության ռեգիստրում տվյալների իրավաբանական ուժը**

1. Բնակչության ռեգիստրում մուտքագրված տվյալները համարվում են ճշգրիտ:
2. Հանրային պարտականությունների կատարումը հիմնվում է բնակչության ռեգիստրում մուտքագրված տվյալների վրա:

**Հոդված 7.** **Բնակչության ռեգիստրում տվյալների պահպանումը**

1. Բնակչության ռեգիստրում մուտքագրված տվյալները պահպանվում են անժամկետ, բացառությամբ սույն օրենքի 21-րդ հոդվածի 1-ին մասի 3-րդ կետում նշված տվյալների, որոնք պահպանվում են հինգ տարի ժամկետով։
2. Բնակչության ռեգիստրում մուտքագրված տվյալները պահպանվում են «Արխիվային գործի մասին» ՀՀ օրենքով նախատեսված կարգով։

**ԳԼՈՒԽ 2**

**ԲՆԱԿՉՈՒԹՅԱՆ ՌԵԳԻՍՏՐԻ ՎԱՐՈՂԸ ԵՎ ՕՊԵՐԱՏՈՐԸ**

**Հոդված 8.** **Բնակչության ռեգիստրի վարողի իրավունքներն ու պարտականությունները**

1. Բնակչության ռեգիստրի վարողն ապահովում է բնակչության ռեգիստրի վարումը և ռեգիստրի տվյալների մշակումն օրենսդրությամբ սահմանված կարգով:
2. Բնակչության ռեգիստրը վարողի իրավունքներն ու պարտականություններն են.
3. կազմակերպել բնակչության ռեգիստրի վարման և մշակման համար անհրաժեշտ աշխատանքները,
4. կազմակերպել և համակարգել բնակչության ռեգիստրի վարումը,
5. կազմակերպել բնակչության ռեգիստրի տվյալների պաշտպանությունը,
6. բնակչության ռեգիստրի վարման պայմանագիր կնքել բնակչության ռեգիստրի օպերատորի հետ,
7. օրենքով նախատեսված լիազորությունների շրջանակում կայացնել որոշում բնակչության ռեգիստրի տվյալներին հասանելիություն տրամադրելու մասին,
8. տալ սույն օրենքի կիրառման խորհրդատվական բնույթի ցուցումներ կամ պարզաբանումներ,
9. իրականացնել սույն օրենքով և այլ օրենքներով սահմանված այլ գործառույթներ:
10. Սույն օրենքով նախատեսված պարտավորությունները կատարելու համար բնակչության ռեգիստրի վարողն իրավունք ունի ձեռք բերել
11. տվյալներ ներկայացնող անձանցից վերջիններիս կողմից բնակչության ռեգիստրին տրամադրված տվյալներին վերաբերվող տեղեկություններ և փաստաթղթեր,
12. բնակչության ռեգիստրի առարկայի վերաբերյալ տվյալներ, որոնք մուտքագրվել են տվյալների այլ շտեմարանում կամ փաստաթղթերի ռեեստրում:

**Հոդված 9.****Բնակչության ռեգիստրի օպերատորի նշանակումը**

1. Հայաստանի Հանրապետության կառավարությունը նշանակում է օրենքով սահմանված պահանջներին համապատասխանող հարյուր տոկոս պետական մասնակցությամբ իրավաբանական անձ որպես բնակչության ռեգիստրի օպերատոր (այսուհետ՝ օպերատոր):
2. Բնակչության ռեգիստրի օպերատորի նշանակման կարգը, օպերատորին ներկայացվող պահանջները սահմանվում են Հայաստանի Հանրապետության կառավարության որոշմամբ։

**Հոդված 10.** **Բնակչության ռեգիստրի օպերատորի իրավունքներն ու պարտականությունները**

1. Օպերատորը պարտավոր է բնակչության ռեգիստրը վարել կիրառելի օրենսդրության համաձայն՝ բնակչության ռեգիստրի վարման կարգի, բնակչության ռեգիստրի վարման պայմանագրի և վարողի լիազորություններին համապատասխան վարողից ստացված կարգադրությունների համաձայն:
2. Օպերատորի իրավունքներն ու պարտականություններն են.
3. մշակել բնակչության ռեգիստրի տվյալները` օրենսդրությամբ, բնակչության ռեգիստրի վարման կարգով և վարողի հետ կնքված պայմանագրին համապատասխան,
4. ապահովել բնակչության ռեգիստրում մուտքագրված տվյալների պահպանումը,
5. վարողին տրամադրել հաշվետվություններ բնակչության ռեգիստրի վարման կարգով կամ պայմանագրով սահմանված կարգով և ժամկետներում կատարված աշխատանքների մասին,
6. տվյալներ ներկայացնող անձանց և տվյալների ստացողներին տրամադրել ցուցումներ և բացատրություններ՝ տվյալների մշակման և տվյալների փոխանցման հետ կապված տեխնիկական հարցերի վերաբերյալ,
7. հարցումներ ներկայացնել տվյալներ ներկայացնող անձանց,
8. ապահովել բնակչության ռեգիստրում տվյալների պաշտպանության հետ կապված տեղեկատվության գաղտնիությունը նաև օպերատորի
լիազորությունների դադարեցումից հետո,
9. վարողի պահանջով կազմակերպել բնակչության ռեգիստրի տվյալներ մշակողների համար ուսուցում,
10. ծանուցել վարողին այն դեպքերի մասին, երբ տվյալներ ներկայացնող անձինք ժամկետում կամ պահանջներին համապատասխան տվյալներ չեն ներկայացնում,
11. իրականացնել սույն օրենքով օպերատորի իրավասությանը վերապահված այլ գործառույթներ:
12. Եթե օպերատորը գտնում է, որ վարողի գրավոր կարգադրությունը հակասում է օրենքին, օպերատորը չի կատարում կարգադրությունը և պետք է անմիջապես գրավոր տեղեկացնի վարողին, պետական տեղեկատվական համակարգերի զարգացման համակարգող գործակալությանը և անձնական տվյալների պաշտպանության գործակալությանը: Եթե վարողը գրավոր կրկնում է իր կարգադրությունը, ապա օպերատորից պահանջվում է կատարել այն և կարգադրության կատարման մասին ծանուցել տեղեկատվական համակարգերի զարգացման պետական համակարգող գործակալությանը և անձնական տվյալների պաշտպանության գործակալությանը:
13. Վարողի և Օպերատորի միջև իրականացվող հաղորդակցությունը իրականացվում է բացառապես գրավոր ձևով։
14. Ի լրումն սույն հոդվածի 2-4-րդ մասերով նախատեսված իրավունքների և պարտականությունների, «Հանրային տեղեկատվության մասին» ՀՀ օրենքով և «Անձնական տվյալների պաշտպանության մասին» ՀՀ օրենքով, ՀՀ կառավարության որոշմամբ նախատեսված իրավունքներն ու պարտականությունները տարածվում են օպերատորի վրա, եթե այլ բան նախատեսված չէ սույն օրենքով:

**ԳԼՈՒԽ 3**

**ԲՆԱԿՉՈՒԹՅԱՆ ՌԵԳԻՍՏՐԻ ՎԱՐՈՒՄԸ**

**Հոդված 11.** **Բնակչության ռեգիստրի վարման կարգի սահմանումը և պայմանագրի կնքումը**

1. Բնակչության ռեգիստրի վարման նպատակով վարողը պետական մասնակցությամբ իրավաբանական անձ օպերատորի հետ կնքում է բնակչության ռեգիստրի վարման պայմանագիր (այսուհետ` պայմանագիր):
2. Պայմանագիրը պետք է հաստատվի պետական տեղեկատվական համակարգերի զարգացման համակարգող գործակալության և Անձնական տվյալների պաշտպանության գործակալության կողմից մինչև պայմանագրի կնքումը:

**Հոդված 12.** **Բնակչության ռեգիստրի վարման կարգը, պայմանագրի պայմանները, պայմանագրի դադարեցման հիմքերը, պայմանագրի դադարեցման ընթացակարգը**

1. Բնակչության ռեգիստրի վարման կարգը, պայմանագրի պայմանները, պայմանագրի կնքման կարգը, պայմանագրի դադարեցման հիմքերը, պայմանագրի դադարեցման ընթացակարգը սահմանում է ՀՀ կառավարությունը։

**Հոդված 13.** **Բնակչության ռեգիստրի ֆինանսավորումը**

1. Բնակչության ռեգիստրի վարումը ֆինանսավորվում է պետական բյուջեից և բնակչության ռեգիստրի օպերատորի կողմից սույն օրենքով նախատեսված բնակչության ռեգիստրում տվյալների հասանելիության ծառայությունների մատուցումից ստացվող եկամուտներից:

**Հոդված 14.** **Բնակչության ռեգիստրի վարման աուդիտ**

1. Վարողն իրավունք ունի օպերատորից պահանջել տարեկան ֆինանսական աուդիտի կատարում բնակչության ռեգիստրի վարման հետ կապված:

**Հոդված 15.** **Բնակչության ռեգիստրի օգտագործման կասեցում**

1. Բնակչության ռեգիստրի օգտագործումը կարող է մասամբ կամ ամբողջությամբ կասեցվել Հայաստանի Հանրապետության կառավարության որոշմամբ, եթե բնակչության ռեգիստրի վարումը պատերազմական դրության, արտակարգ իրավիճակների կամ Հայաստանի Հանրապետության կառավարության կողմից սահմանված այլ դեպքերում դառնում է կամ կարող է դառնալ ազգային անվտանգության սպառնալիք։
2. Սույն հոդվածի 1-ին մասով նախատեսված դեպքում վարողից պահանջվում է միջոցներ ձեռնարկել բնակչության ռեգիստրի տվյալները պահպանելու համար:
3. Հայաստանի Հանրապետության կառավարությունը սահմանում է արտակարգ իրավիճակների դեպքում բնակչության ռեգիստրում տվյալների պահպանման, պաշտպանության, օգտագործման կասեցման և ոչնչացման կարգը:

**ԳԼՈՒԽ 4**

**ԲՆԱԿՉՈՒԹՅԱՆ ՌԵԳԻՍՏՐՈՒՄ ՏՎՅԱԼՆԵՐԻ ԿԱԶՄԸ**

**Հոդված 16.** **Բնակչության ռեգիստրում մուտքագրվող տվյալները**

1. Բնակչության ռեգիստրում մուտքագրվող տվյալների տեսակները ներառում են հետևյալը.
2. Անձնական տվյալներ,
3. անձնական տվյալներին վերաբերող փաստաթղթերի տվյալները,
4. ընտրողների ցուցակում գրանցման տվյալները,
5. բնակչության ռեգիստրում տվյալների մուտքագրման հետ կապված իրականացված վարույթի վերաբերյալ տվյալները,
6. տվյալներ, որոնք նպաստում են բնակչության ռեգիստրի վարմանը,
7. բնակչության ռեգիստրում ոչ արդիական տվյալներ ։
8. Հայաստանի Հանրապետության կառավարությունը սահմանում է բնակչության ռեգիստրի սույն օրենքով նախատեսված տվյալների կազմը և ձևը, եթե այն սահմանված չէ այլ օրենքներով։

**Հոդված 17.** **Անձնական տվյալներ**

1. Բնակչության ռեգիստրում մուտքագրվող անձնական տվյալներն են.
2. Անուն, ազգանուն, հայրանուն
3. սեռը,
4. ծննդյան տվյալները, ներառյալ ծննդյան ամսաթիվը և վայրը,
5. հանրային ծառայությունների համարանիշը,
6. քաղաքացիության մասին տվյալներ,
7. բնակության վայրի վերաբերյալ տվյալներ,
8. հանրային ծառայությունների մատուցման հասցե,
9. լրացուցիչ հասցեներ, այլ կոնտակտային տվյալներ,
10. տվյալներ ընտանեկան դրության մասին՝ ամուրի, ամուսնացած, այրի, ամուսնալուծված,
11. տվյալներ խնամակալ կամ հոգաբարձու հանդիսանալու վերաբերյալ,
12. տվյալներ անձի (խնամարկյալի) համար նշանակված խնամակալի կամ հոգաբարձուի վերաբերյալ,
13. տվյալներ անգործունակ կամ սահմանափակ գործունակ ճանաչվելու վերաբերյալ,
14. մահվան մասին տվյալները, ներառյալ մահվան ժամը և վայրը,
15. տվյալներ անձի ծնողների, ամուսնու և երեխայի մասին,
16. տվյալներ կրթության մակարդակի վերաբերյալ,
17. անձի կողմից տրված բացատրությունների վրա հիմնված տվյալներ էթնիկ ազգության, մայրենի լեզվի և ձեռք բերված կրթության վերաբերյալ։
18. Անձը պարտավոր է ներկայացնել սույն հոդվածի 1-ին մասի 16-րդ կետում նշված տվյալները, եթե այդ տվյալները բացակայում են բնակչության ռեգիստրից կամ եթե փոխվել է կրթության մակարդակը, և այդպիսի փոփոխություն չի գրանցվել բնակչության ռեգիստրում:

**Հոդված 18.** **Անձնական տվյալների հետ կապված փաստաթղթերի տվյալներ**

1. Բնակչության ռեգիստրում գրանցվում են հետևյալ փաստաթղթերի վերաբերյալ տվյալները, որոնք կարող են հիմք հանդիսանալ սույն օրենքի 17-րդ հոդվածում նշված տվյալների բնակչության ռեգիստրում գրանցման համար.
2. անձը հաստատող փաստաթուղթ,
3. քաղաքացիական կացության ակտի գրանցման վերաբերյալ փաստաթուղթ,
4. սույն օրենքի 17 հոդվածի 1-ին մասի 6-8 կետերի, 15 և 16 կետերում նշված տվյալների փոփոխության մասին փաստաթուղթ,
5. դատական որոշում,
6. Հայաստանի Հանրապետության քաղաքացիությունը փոփոխող փաստաթուղթ,
7. Հայաստանի Հանրապետության տարածքում բնակվելու իրավական հիմքը հաստատող փաստաթուղթ,
8. հանրային ծառայությունների համարանիշի տրամադրումը հաստատող փաստաթուղթ,
9. անձի դիմումները իր տվյալների վերաբերյալ։

2. Սույն հոդվածի 1-ին մասի 1-ին և 2-րդ կետերում նշված փաստաթղթերը կարող են տրվել նաև օտարերկրյա պետական մարմինների կողմից` պայմանով, որ այդպիսի փաստաթղթերը ճանաչված են Հայաստանում:

**Հոդված 19.** **Ընտրողների ցուցակում գրանցման տվյալները**

1. Ընտրողների գրանցման տվյալները այն տվյալներն են, որոնք մուտքագրվում են բնակչության ռեգիստրում ընտրողների ռեգիստր կազմելու համար:

**Հոդված 2****0. Բնակչության ռեգիստրում տվյալների գրանցման վարույթի վերաբերյալ տվյալներ**

1. Վարույթի տվյալները այն տվյալները և փաստաթղթերն են, որոնք «Քաղաքացիական կացության ակտերի գրանցման մասին» ՀՀ օրենքի և ՀՀ Ընտանեկան օրենսգրքի պահանջներին համապատասխան իրականացված վարույթների ընթացքում օգտագործվում կամ առաջանում են։

**Հոդված 21.** **Տվյալներ, որոնք նպաստում են բնակչության ռեգիստրի վարմանը**

1. Բնակչության ռեգիստրի վարմանը նպաստող տվյալներն են.
2. բնակչության ռեգիստր տվյալները ներկայացնելու մասին տվյալները,
3. բնակչության ռեգիստրում գրանցման համար հիմք հանդիսացող փաստաթղթերի տվյալները,
4. տվյալներին հասանելիություն ստանալու վերաբերյալ տվյալները,
5. տվյալների հասանելիության սահմանափակումների վերաբերյալ տվյալները,
6. ծրագրային ապահովման հետ կապված ծածկագրեր,
7. ցուցակները և սկանավորված փաստաթղթերը, որոնք նպաստում են վարույթի իրականացմանը։

**Հոդված 22.****Ոչ արդիական տվյալներ բնակչության ռեգիստրում**

1. Բնակչության ռեգիստրում որպես ոչ արդիական մուտքագրված տվյալներ են համարվում հետևյալ տվյալները.
2. անձնական տվյալներ և վարույթի վերաբերյալ տվյալներ, որոնք այլևս արդիական չեն,
3. տվյալներ անվավեր փաստաթղթերի վերաբերյալ,
4. անցկացված ընտրությունների վերաբերյալ ընտրողների ցուցակում գրանցման տվյալները,
5. եթե տվյալները ունեն արդիականության ժամկետ և այդ ժամկետը լրացել է,
6. տվյալներ բնակչության ռեգիստրի սուբյեկտի կարգավիճակ չունեցող անձի Հայաստանում բնակվելու մասին,
7. բնակչության ռեգիստրի ստեղծման ժամանակ օգտագործված տվյալները (բնակչության հաշվառման տվյալների շտեմարան, Հայաստանի Հանրապետության քաղաքացիների ընտրողների ռեգիստր), եթե այդ տվյալները ներառված չեն բնակչության ռեգիստրի տվյալների կազմի մեջ,
8. ոչ ճշգրիտ տվյալներ և փաստաթղթեր,
9. Սույն հոդվածի 1-ին մասով նախատեսված տվյալները ոչ արդիական են հարակից տվյալների հետ միասին, որոնք նպաստում են բնակչության ռեգիստրի վարմանը:
10. Տվյալների արդիականությունը վերականգնվում է, եթե ոչ արդիական տվյալների մեջ ներառվելու հիմքն իրավաչափ չէ, անվավեր կամ սխալ է:

**ԳԼՈՒԽ 5**

**ՏՎՅԱԼՆԵՐԻ ՆԵՐԿԱՅԱՑՈՒՄ ԲՆԱԿՉՈՒԹՅԱՆ ՌԵԳԻՍՏՐԻՆ**

**Հոդված 23.****Բնակչության ռեգիստրում տվյալների ներկայացման հիմքերը և եղանակները**

1. Տվյալները բնակչության ռեգիստր են ներկայացվում այդ տվյալները տնօրինող պետական մարմինների կողմից ` այդ տվյալները բնակչության ռեգիստրում մուտքագրելով:
2. Բնակչության ռեգիստրում տվյալների ներկայացման պայմանները և կարգը համաձայնեցվում են տվյալների մշակման վերաբերյալ սույն օրենքի 48-րդ հոդվածի 1-ին մասով սահմանված ՀՀ կառավարության որոշմամբ:

**Հոդված 24.** **Բնակչության ռեգիստր ներկայացվող տվյալները**

1. Տվյալներ ներկայացնող անձը բնակչության ռեգիստր է ներկայացնում նաև սույն օրենքի 18-րդ հոդվածում թվարկված փաստաթղթերի թողարկման, ուժի մեջ մտնելու, փոփոխվելու և չեղյալ համարելու վերաբերյալ տվյալներ և տվյալներ, որոնք պետք է մշակվեն հանրային պարտականությունների կատարման համար, եթե այդպիսի տվյալները ստեղծում, փոփոխում կամ մատնանշում են տվյալներ բնակչության ռեգիստրում:

**Հոդված 25.** **Տվյալներ ներկայացնող անձինք**

1. Բնակչության ռեգիստրում տվյալներ ներկայացնելու համար անձինք դիմում են համապատասխան տվյալները տնօրինող պետական մարմնին, որը օրենքով սահմանված լիազորությունների և պարտականությունների շրջանակում թողարկում, ստեղծում կամ փոփոխում է սույն օրենքի 18-րդ հոդվածի 1-ին մասում նշված փաստաթղթերը։
2. Եթե օտարերկրյա պետությունում տրված փաստաթղթի տվյալները պետք է ներկայացվեն բնակչության ռեգիստր, և այդպիսի փաստաթուղթն օգտագործվում է հանրային պարտականությունների կատարման համար, ապա նշված փաստաթղթի վերաբերյալ տվյալները ներկայացնում է հանրային պարտականությունների կատարման համար փաստաթուղթը օգտագործող անձը։
3. Հայաստանի Հանրապետության կառավարությունը սահմանում է յուրաքանչյուր տվյալ ներկայացնող անձի կողմից փոխանցվող տվյալների ցանկը։

**Հոդված 26**. **Տվյալների ներկայացման ժամկետը**

1. Տվյալներ ներկայացնող անձինք տվյալներ են ներկայացնում բնակչության ռեգիստր՝ տվյալների ստեղծումից, փոփոխումից, ուժի մեջ մտնելուց կամ փաստաթղթեր տրամադրելուց անմիջապես հետո մինչև 1 աշխատանքային օրվա ընթացքում։
2. Սույն օրենքի 23-րդ հոդվածի 2-րդ մասով նախատեսված դեպքերում տվյալներ ներկայացնող անձը տվյալներ ներկայացնում է տվյալների ստեղծումից, փոփոխումից, ուժի մեջ մտնելուց կամ փաստաթղթեր տրամադրելուց հետո առաջին իսկ հնարավորության դեպքում:
3. Սույն օրենքի 25-րդ հոդվածի 2-րդ մասով նախատեսված օտարերկրյա պետությունում տրված փաստաթղթերը փաստաթուղթն օգտագործելու պահից երեք աշխատանքային օրվա ընթացքում փոխանցվում են օպերատորին:
4. Ընտրողների ցուցակի կազմավորման մասին ժամկետները կարգավորվում են ՀՀ Ընտրական օրենսգրքով։
5. Հիմնավորված անհրաժեշտության դեպքում և տնօրինողի համաձայնությամբ, տվյալներ ներկայացնող անձը կարող է տվյալներ ներկայացնել նաև այլ ժամկետում։

**Հոդված 27.** **Տվյալներ ներկայացնող անձանց իրավունքներն ու պարտականությունները**

1. Տվյալներ ներկայացնող անձն իրավունք ունի.
2. օպերատորից պահանջել տվյալների ներկայացման տեխնիկական ցուցումներ,
3. խորհրդակցել վարողի հետ` օպերատորի հետ վեճերի լուծման համար, որոնք ծագում են տվյալների ներկայացման ժամանակ:
4. Տվյալներ ներկայացնող անձից պահանջվում է.
5. ապահովել բնակչության ռեգիստր ներկայացված տվյալների համապատասխանությունը սույն օրենքի 18-րդ հոդվածի 1-ին մասով սահմանված փաստաթղթերում մուտքագրված տվյալներին,
6. անհապաղ տեղեկացնել բնակչության ռեգիստրի օպերատորին ներկայացված տվյալների մեջ հայտնաբերված սխալի մասին և ներկայացնել ճշգրիտ տվյալներ,
7. հարցումն ստանալու պահից երեք աշխատանքային օրվա ընթացքում պատասխանել վարողի կամ օպերատորի այն հարցումներին, որոնք վերաբերում են բնակչության ռեգիստր տվյալներ ներկայացնելուն,
8. անմիջապես տեղեկացնել օպերատորին տվյալների ներկայացման ցանկացած խոչընդոտի մասին,
9. պահպանել անձնական տվյալների պաշտպանության պահանջները:

**Հոդված 28.** **Տվյալների ճշգրտության ապահովում**

1. Տվյալներ ներկայացնող անձը պարտավոր է ապահովել, որ բնակչության ռեգիստրում գրանցման համար ներկայացված տվյալները համապատասխանեն սույն օրենքի 18-րդ հոդվածի 1-ին մասով սահմանված փաստաթղթերին, որոնք հիմք են հանդիսացել բնակչության ռեգիստրում տվյալների մուտքագրման համար:
2. Բնակչության ռեգիստր ուղարկված տվյալների մեջ սխալներ հայտնաբերելուց հետո տվյալներ ներկայացնող անձը պետք է անհապաղ մուտքագրի ճշգրտված տվյալներ բնակչության ռեգիստրում, կամ այդպիսի հնարավորության բացակայության դեպքում տեղեկացնի օպերատորին սխալի մասին:
3. Օպերատորը պարտավոր է տվյալների ճշգրտության վերաբերյալ հարցում ներկայացնել տվյալներ ներկայացնող անձին հետևյալ դեպքերում.
4. անձը վիճարկում է բնակչության ռեգիստրում իր մասին մուտքագրված տվյալների ճշգրտությունը,
5. միևնույն տվյալների համար ներկայացվում են տվյալների մի քանի ձևեր,
6. ներկայացված տվյալները տրամաբանորեն կապված չեն այլ տվյալների հետ,
7. տվյալներն ակնհայտորեն սխալ են:

**Հոդված 29.****Ոչ ճշգրիտ տվյալների ուղղում**

1. Սույն օրենքի 28-րդ հոդվածի 3-րդ մասով նախատեսված դեպքերում կամ եթե տվյալներ ներկայացնող անձը կամ տվյալ ստացողը ծանուցում է ոչ ճշգրիտ տվյալների մասին, ապա օպերատորը պարտավոր է ստուգել տվյալների ճշտությունը և ուղղել սխալ տվյալները:
2. Եթե բնակչության ռեգիստրի սուբյեկտ հանդիսացող անձի վերաբերյալ սույն օրենքի 31-րդ հոդվածով նախատեսված որևէ տվյալ բացակայում է, օպերատորը միջոցներ է ձեռնարկում բացակայող տվյալները ստանալու և համապատասխան տվյալներ ներկայացրած անձին հարցում ներկայացնելու համար:
3. Օպերատորը կարող է ուղղել տվյալները միայն տնօրինողի և վարողի կողմից համապատասխան հաստատում ստանալուց հետո։

**ԳԼՈՒԽ 6**

**ԲՆԱԿՉՈՒԹՅԱՆ ՌԵԳԻՍՏՐԻ ՍՈՒԲՅԵԿՏԻ ԿԱՐԳԱՎԻՃԱԿԸ**

**Հոդված 30.** **Անձանց գրանցումը որպես բնակչության ռեգիստրի սուբյեկտ**

1. Անձը բնակչության ռեգիստրում գրանցվում է որպես սուբյեկտ, եթե անձը համապատասխանում է սույն օրենքի 5-րդ հոդվածով նախատեսված բնակչության ռեգիստրի սուբյեկտի կարգավիճակ ստանալու պահանջներին, և սույն օրենքի 31-րդ հոդվածով նախատեսված տվյալները մուտքագրվել են անձի վերաբերյալ բնակչության ռեգիստրում:

**Հոդված 31.** **Անձանց որպես բնակչության ռեգիստրի սուբյեկտ գրանցման տվյալներ**

1. Բնակչության ռեգիստրի սուբյեկտ գրանցելու համար անձի վերաբերյալ բնակչության ռեգիստրում պետք է գրանցվեն առնվազն սույն օրենքի 17-րդ հոդվածի 1-5 կետերում նշված տվյալները, ինչպես նաև 16-րդ կետում նշված տվյալները, եթե այդ տվյալները հայտնի են բնակչության ռեգիստրի վարողին։
2. Ի լրումն սույն հոդվածի 1-ին մասում նշված տվյալների, սույն օրենքի 17-րդ հոդվածի 1-ին մասի 1-ին և 6-րդ կետերով նախատեսված տվյալները գրանցվում են նաև բնակչության ռեգիստրում այն օտարերկրացիների վերաբերյալ, ով օրենքով կամ ՀՀ կառավարության որոշմամբ սահմանված դեպքերում համարվում է բնակչության ռեգիստրի սուբյեկտ։

**Հոդված 32.**  **Բնակչության ռեգիստրի սուբյեկտի կարգավիճակի նախապատրաստման նպատակով բնակչության ռեգիստրում տվյալների մուտքագրում**

1. Եթե անձին վերաբերող տվյալներ բացակայում են բնակչության ռեգիստրից, ապա բնակչության ռեգիստրի սուբյեկտի կարգավիճակը նախապատրաստելու համար անձի վերաբերյալ հետևյալ տվյալները և փաստաթղթերը մուտքագրվում են բնակչության ռեգիստր.
2. սույն օրենքի 17-րդ հոդվածի 1-ին մասի 2-րդ և 3-րդ կետերում նշված տվյալները, 14-րդ կետում նշված անձի մոր անձնագրային և նորածին երեխաների ծննդյան վկայականի տվյալները,
3. սույն օրենքի 17-րդ հոդվածի 1-ին մասի 1-5 և 16 կետերում նշված տվյալները օրենքով սահմանված դեպքերում բնակչության ռեգիստրի սուբյեկտ համարվող օտարերկրացի համար։

**Հոդված 33.** **Բնակչության ռեգիստրի սուբյեկտի կարգավիճակ չստացող անձանց վերաբերյալ տվյալների մուտքագրում բնակչության ռեգիստր**

1. Բնակչության ռեգիստրի սուբյեկտի կարգավիճակ չստացող անձանց վերաբերյալ տվյալները գրանցվում են բնակչության ռեգիստրում հետևյալ դեպքերում.
2. մինչև բնակչության ռեգիստրի ստեղծումը քաղաքացիական կացության ակտերի գրանցման փաստաթղթի տվյալները բնակչության ռեգիստրում գրանցելու դեպքում,
3. Հայաստանում քաղաքացիական կացության ակտ գրանցելու դեպքում,
4. անձը հաստատող փաստաթուղթ տալու դեպքում,
5. անձին պետական տվյալների շտեմարան մուտքագրելու նպատակով հանրային ծառայությունների համարանիշի տրամադրման դեպքում,
6. եթե դադարում է սույն օրենքի 32-րդ հոդվածով նախատեսված նախապատրաստական կարգավիճակ ունեցող անձի որպես բնակչության ռեգիստրի սուբյեկտ գրանցման հիմքը:

**Հոդված 34.** **Բնակչության ռեգիստրի սուբյեկտի կարգավիճակի դադարեցում**

1. Բնակչության ռեգիստրի սուբյեկտի կարգավիճակը դադարում է.
2. բնակչության ռեգիստրի սուբյեկտի մահվան դեպքում,
3. Հայաստանի Հանրապետության քաղաքացիությունը դադարելու դեպքում,
4. բնակչության ռեգիստրի սուբյեկտի կարգավիճակը որոշող փաստաթղթի ժամկետը լրանալուց հետո, կամ եթե այդպիսի փաստաթուղթը ուժը կորցրած է ճանաչվել կամ ճանաչվել է անվավեր,
5. բնակչության ռեգիստրի սուբյեկտի վերաբերյալ սխալ գրանցում կատարելու դեպքում։
6. Սույն հոդվածի 1-ին մասի 3-րդ կետում նշված բնակչության ռեգիստրի սուբյեկտի կարգավիճակը որոշող փաստաթղթի ժամկետը լրանալուց հետո օտարերկրացու՝ որպես բնակչության ռեգիստրի սուբյեկտի կարգավիճակը դադարում է, եթե օտարերկրացին չի դիմել կացության կարգավիճակի ժամկետի երկարացման կամ Հայաստանում բնակվելու իրավունք տրամադրող այլ փաստաթղթի դիմում չի ներկայացրել։

**ԳԼՈՒԽ 7**

**ՀԱՆՐԱՅԻՆ ԾԱՌԱՅՈՒԹՅՈՒՆՆԵՐԻ ՀԱՄԱՐԱՆԻՇ**

**Հոդված 35.** **Հանրային ծառայությունների համարանիշը**

1. Հանրային ծառայությունների համարանիշը հատկացնում է բնակչության ռեգիստրի վարողը:
2. Հանրային ծառայությունների համարանիշը թվային տասը նիշերի համակցություն է, որը ձևավորվում է օրենքով սահմանված կարգով բնակչության ռեգիստր մուտքագրված անհատական տվյալների` սեռի, ծննդյան օրվա, ամսվա, տարեթվի հիման վրա, ինչպես նաև ներառում է օժանդակ հերթական եռանիշ համար և ճշգրտող մեկ նիշ:
3. Հանրային ծառայությունների համարանիշերը ձևավորվում են հետևյալ անձանց համար.
4. անձանց, որոնք հաշվառված են որպես բնակչության ռեգիստրի սուբյեկտ՝ սույն օրենքի 30-րդ հոդվածի դրույթների համաձայն,
5. անձանց, որոնց տվյալները սույն օրենքի 32-րդ հոդվածի դրույթների համաձայն մուտքագրվում են բնակչության ռեգիստրում բնակչության ռեգիստրի սուբյեկտի կարգավիճակը նախապատրաստելու համար,
6. անձանց, որոնց տվյալները մուտքագրված են բնակչության ռեգիստրում սույն օրենքի 33-րդ հոդվածի դրույթների համաձայն, բայց չեն ձեռք բերում բնակչության ռեգիստրի սուբյեկտի կարգավիճակ։
7. Հանրային ծառայությունների համարանիշը եզակի է և չի կարող փոփոխվել սույն օրենքի 37-րդ հոդվածով նախատեսված տվյալների փոփոխման դեպքում:

**Հոդված 36.** **Հանրային ծառայությունների համարանիշի օգտագործման նպատակը**

 Հանրային ծառայությունների համարանիշն օգտագործվում է պետական մարմինների, պաշտոնատար անձանց, իրավասու այլ անձանց կողմից օրենքով նրանց վերապահված խնդիրների (գործառույթների) շրջանակներում ֆիզիկական անձանց ծառայություններ մատուցելիս` անհատական տվյալների տեղեկատվական շտեմարաններում վերջիններիս նույնականացումն իրականացնելու նպատակով:

1. Հանրային ծառայությունների համարանիշը պարտադիր կիրառվում է`

1) քաղաքացուն աշխատավարձ և դրան հավասարեցված եկամուտ վճարելու, սոցիալական ապահովության պետական ծրագրերով նախատեսված կենսաթոշակ, նպաստ, հատուցում նշանակելու և վճարելու ժամանակ.

2) հարկեր, տուրքեր, պարտադիր վճարներ հաշվարկելու և վճարելու ժամանակ.

3) քաղաքացու կողմից բանկային հաշիվ բացելու ժամանակ.

4) պետական և տեղական ինքնակառավարման մարմինների, պետական և համայնքային ենթակայության կազմակերպությունների տեղեկատվական շտեմարանները վարելու ժամանակ.

5) օրենքով նախատեսված այլ դեպքերում:

**Հոդված 37.** **Հանրային ծառայությունների համարանիշի տրամադրում**

1. ՀՀ կառավարությունը սահմանում է այն անձանց և հաստատությունների ցուցակը, ում տրամադրվում է անձի հանրային ծառայությունների համարանիշի վերաբերյալ տվյալները այն բնակչության ռեգիստրում ձևավորվելուց հետո, ինչպես նաև Հանրային ծառայությունների համարանիշը ստանալու ընթացակարգը։
2. Օպերատորը պետք է բացառի մի քանի անձանց համար Հանրային ծառայությունների համարանիշի ձևավորումը, մեկ անձի համար մի քանի Հանրային ծառայությունների համարանիշների և մեկ այլ անձի համար նախկինում օգտագործված Հանրային ծառայությունների համարանիշի ձևավորումը:

|  |  |
| --- | --- |
|  **Հոդված 38.** | **Հանրային ծառայությունների համարանիշի ձևավորման կարգը** |

 1. Հանրային ծառայությունների համարանիշը ձևավորվում է հետևյալ կերպ.

1) թվային նիշերի առաջին զույգն արտացոլում է քաղաքացու ծննդյան ամսաթիվն ու սեռը և կարող է լինել`

ա. 11-41 (11` ամսի 1-ին ծնված լինելու դեպքում, 41` ամսի 31-ին ծնված լինելու դեպքում)` արական սեռի համար,

բ. 51-81 (51` ամսի 1-ին ծնված լինելու դեպքում, 81` ամսի 31-ին ծնված լինելու դեպքում)` իգական սեռի համար.

2) թվային նիշերի երկրորդ զույգը (3-րդ և 4-րդ նիշեր) արտացոլում է քաղաքացու ծննդյան ամիսն ու դարը և կարող է լինել`

ա. 01-12 (01` հունվարին ծնված լինելու դեպքում, 12` դեկտեմբերին ծնված լինելու դեպքում)` 20-րդ դարի համար (հունիսին ծնված լինելու դեպքում` 14),

բ. 21-32 (21` հունվարին ծնված լինելու դեպքում, 32` դեկտեմբերին ծնված լինելու դեպքում)` 21-րդ դարի համար (հունիսին ծնված լինելու դեպքում` 34).

3) թվային նիշերի երրորդ զույգը (5-րդ և 6-րդ նիշեր) արտացոլում է քաղաքացու ծննդյան տարեթիվը և կարող է լինել 00-99.

4) թվային նիշերի երրորդ զույգին հաջորդող թվային նիշերի եռյակը (7-րդ, 8-րդ և 9-րդ նիշեր) արտացոլում է տվյալ օրը ծնված նույն սեռի քաղաքացիների` բնակչության ռեգիստրում հաշվառման հերթական համարը և կարող է լինել 001-999:

2. Վերջին թվային նիշը ճշգրտող նիշն է: Ճշգրտող նիշի հաշվարկման կարգը սահմանում է բնակչության ռեգիստրը վարող` Հայաստանի Հանրապետության կառավարության լիազորած պետական կառավարման մարմինը:

3. Հանրային ծառայությունների համարանիշը ձևավորելիս «6» թիվը չի կարող հաջորդաբար երեք անգամ կրկնվել:

**Հոդված 39.****Հանրային ծառայությունների համարանիշը ձևավորելուց հրաժարվելը**

1. Հանրային ծառայությունների համարանիշը տրամադրող անձը կարող է մերժել համարանիշի տրամադրումը, եթե.
2. դիմումում ներկայացված տվյալները թերի են,
3. դիմումի հիման վրա կեղծ տվյալներ են ներկայացվել,
4. անձի համար արդեն ձևավորվել է հանրային ծառայությունների համարանիշը։

**Հոդված 40.** **Հանրային ծառայությունների համարանիշի փոխարինում**

1. Անձի համար ձևավորվում է նոր հանրային ծառայությունների համարանիշի և նախկին հանրային ծառայությունների համարանիշի մուտքագրվում է ոչ արդիական տվյալների մեջ, եթե՝
2. բնակչության ռեգիստրում գրանցված անձի սեռի կամ ծննդյան ամսաթվի մասին տվյալները ճշգրտվում կամ փոփոխվում են,
3. անձը որդեգրված է` ծնողի կամ խնամակալի դիմումի հիման վրա,
4. որդեգրման ժամանակ փոփոխված ծննդյան ամսաթիվը վերականգնվում է անձի դիմումի հիման վրա:
5. ՀՀ կառավարություն կարող է սահմանել սույն հոդվածում չթվարկված այլ դեպքեր, երբ հանրային ծառայությունների համարանիշը կարող է փոփոխվել։
6. ՀՀ կառավարությունը հաստատում է հանրային ծառայությունների համարանիշ ստանալու համար ներկայացվող դիմումում ներառվող տեղեկությունների ցանկը։

**ԳԼՈՒԽ 8**

**ԲՆԱԿՉՈՒԹՅԱՆ ՌԵԳԻՍՏՐՈՒՄ ՏՎՅԱԼՆԵՐԻ ՀԱՍԱՆԵԼԻՈՒԹՅՈՒՆ**

**Հոդված 41.** **Բնակչության ռեգիստրում տվյալների հասանելիության իրավունք**

1. Բնակչության ռեգիստրի տվյալներին սույն գլխով նախատեսված կարգով հասանելիության իրավունք ունեն հետևյալ անձինք.
2. չափահաս անձն իրավունք ունի օգտվելու իր և իր անչափահաս երեխաների, իր խնամակալության տակ գտնվող անձանց և իր մահացած ամուսնու վերաբերյալ բնակչության ռեգիստրում մուտքագրված տվյալներին,
3. պետական և տեղական ինքնակառավարման մարմինները և իրավաբանական կամ ֆիզիկական անձինք` հանրային պարտականությունները կատարելու համար,
4. օրինական շահագրգռվածություն ունեցող ֆիզիկական և իրավաբանական անձինք,
5. տվյալների ստացողն այնպիսի ձևով, որը թույլ չի տալիս ուղղակի կամ անուղղակի նույնականացում:

**Հոդված 42.** **Բնակչության ռեգիստրում իր մասին մուտքագրված տվյալների և տվյալների մշակման վերաբերյալ տեղեկություններ ստանալու անձի իրավունքը**

1. Չափահաս անձն իրավունք ունի հասանելիության ստանալ իր և իր անչափահաս երեխաների, իր խնամակալության ներքո գտնվող անձանց և իր մահացած ամուսնու վերաբերյալ սույն օրենքի 16-րդ հոդվածի 1-ին մասով նախատեսված բոլոր տվյալներին, բացառությամբ սույն օրենքի 21-րդ հոդվածի 5-րդ և 6-րդ կետերում նշված տվյալներին։
2. Անձն իրավունք ունի օպերատորից տեղեկատվություն ստանալ հետևյալի մասին.
3. բնակչության ռեգիստրում իր մասին մուտքագրված տվյալների կամ դրանց բացակայության վերաբերյալ,
4. տեղեկատվություն տվյալների մշակման նպատակի և իրավական հիմքերի վերաբերյալ,
5. տեղեկատվություն պետական և տեղական ինքնակառավարման մարմինների և այլ ֆիզիկական և իրավաբանական անձանց վերաբերյալ, ովքեր իրավունք ունեն օգտվելու բնակչության ռեգիստրում տեղեկատվություն ստացող անձի վերաբերյալ առկա տվյալներից:

**Հոդված 43.** **Բնակչության ռեգիստրից ֆիզիկական և իրավաբանական անձանց տրամադրվող տեղեկատվությունը օրինական շահագրգռվածության առկայության դեպքում**

1. Օրինական շահագրգռվածություն ունեցող ֆիզիկական և իրավաբանական անձինք իրավունք ունեն օգտվելու բնակչության ռեգիստրում հետևյալ տվյալներից.
2. սույն օրենքի 17-րդ հոդվածի 1-ին մասով և 18-րդ հոդվածի 1-ին մասի 1-ին կետով սահմանված տվյալները,
3. տվյալներ մահվան պատճառով այլևս բնակչության ռեգիստրի սուբյեկտ չհանդիսացող անձի մասին։
4. Օրինական շահագրգռվածություն կա այն դեպքերում, երբ տվյալների հրապարակումը կիրառվում է.
5. դիմողի կամ այլ անձի կյանքի, առողջության, իրավունքների և ազատությունների պաշտպանության նպատակով,
6. հայտատուի հետ կնքված պայմանագրի կատարումը կամ պայմանագրի կատարումն ապահովելու համար,
7. գիտական նպատակները` «Անձնական տվյալների պաշտպանության մասին» ՀՀ օրենքով նախատեսված դեպքերում և պայմաններով:

**Հոդված 44.** **Տվյալների հասանելիություն, որոնք թույլ չեն տալիս ուղղակի կամ անուղղակի նույնականացում**

1. Բնակչության ռեգիստրից տվյալների հրապարակումը թույլատրվում է հետևյալ ձևերով, որոնք թույլ չեն տալիս ուղղակի կամ անուղղակի նույնականացնել անձանց.
2. մուտքագրված անձանց բնակության հասցեների ցանկ, որպես սահմանված հատկանիշների հիման վրա կազմված ընտրանքում, առանց բնակչության ռեգիստրում մուտքագրված այլ տվյալների հրապարակման,
3. որպես վիճակագրական համախմբումներ,
4. Սույն հոդվածի 1-ին մասի 1-ին կետում նշված հատկանիշների համար հիմք կարող են ծառայել անձի սեռի, տարիքի, բնակության վայրի, մայրենի լեզվի, կրթական մակարդակի, ընտանեկան դրության վերաբերյալ տվյալները: Բնակության վայրի մասին տվյալների հասանելիության տրամադրումը սույն բաժնում չնշված հատկանիշների հիման վրա որոշում է վարողը յուրաքանչյուր առանձին դեպքում՝ տվյալների մշակման ընդհանուր սկզբունքներին և նպատակներին համապատասխան:

**Հոդված** **45.** **Բնակչության ռեգիստրի տվյալների հասանելիություն**

1. Բնակչության ռեգիստրում տվյալների հասանելիությունը տրվում է հետևյալ եղանակներով` հիմք ընդունելով տվյալների հասանելիություն տրամադրողի և տվյալները ստացողի տեխնիկական հնարավորությունները.
2. տեղեկատվական համակարգերի տվյալների փոխանակման շերտի միջոցով,
3. բնակչության ռեգիստրի վարման ծրագրային ապահովման միջոցով,
4. անվտանգ առցանց միջավայրի միջոցով,
5. տվյալների փոխանցման անվտանգ ցանցի միջոցով,
6. գաղտնագրված թվային կրիչի վրա՝ էլեկտրոնային փոստով կոդավորված ձևով, փոստով կամ թղթի վրա կամ անձամբ առաքվող թվային կրիչի վրա:
7. Սույն հոդվածի 1-ին մասի 4-րդ և 5-րդ կետերով նախատեսված ձևերը օգտագործվում են հետևյալ տվյալների հրապարակման համար.
8. առանձին գրառումներ, որոնք կատարվել են ոչ ավտոմատացված կերպով,
9. նմուշները, որոնք կազմվել են տրամադրված պայմանների հիման վրա,
10. բնակչության ռեգիստրի տվյալներին հասանելիության համար դիմող անձի տվյալների համեմատությամբ առաջ եկած գրառումների տարբերություններ,
11. բնակչության ռեգիստրի տվյալներին հասանելիության համար դիմող անձի տվյալների մասով համաձայնեցված ժամանակահատվածում առաջացած փոփոխություններ:

**Հոդված 46.** **Բնակչության ռեգիստրի տվյալների հասանելիության համար դիմում**

1. Տվյալներին հասանելիություն ստանալու նպատակով հայտատուն բնակչության ռեգիստրի տեղեկատվական համակարգում դիմում է ներկայացնում բնակչության ռեգիստրում տվյալների հասանելիության վերաբերյալ՝ դիմումում նշելով հետևյալը.
2. եթե հայտատուն իրավաբանական անձ է, ապա իրավաբանական անձի անունը և տվյալներ ստանալու լիազորված անձի անունը և ազգանունը,
3. եթե հայտատուն ֆիզիկական անձ է, ապա տվյալ անձի անունը, ազգանունը և անձը հաստատող ծածկագիրը,
4. տվյալների օգտագործման հիմնավորված նպատակը, եղանակը և ժամանակը,
5. կիրառվող տվյալների կազմը,
6. սույն օրենքի 45-րդ հոդվածի 1-ին մասով նախատեսված տվյալների հասանելիության եղանակը և անհրաժեշտության դեպքում կիրառվող տվյալների քանակը,
7. հաստատում, որ ստացված տվյալները պետք է օգտագործվեն միայն նպատակի համար, ժամանակի ընթացքում և հայտի ձևով:

**Հոդված 47.** **Բնակչության ռեգիստրի տվյալների հասանելիության տրամադրման որոշում**

1. Տվյալների հասանելիության տրամադրման որոշման կայացման կարգը որոշվում է ՀՀ կառավարության կողմից, որը նախատեսում է հետևյալ պայմանները.
2. ստացված տվյալների օգտագործման նպատակը, ներառյալ` տվյալների այլ տվյալների շտեմարանում մուտքագրելու և երրորդ անձանց տվյալները փոխանցելու իրավունքը,
3. մշակման ենթակա տվյալների կազմը,
4. տվյալների մշակման ժամկետները,
5. տվյալների մշակման կարգը և մեթոդներն ու եղանակները,
6. տեխնիկական աջակցության տրամադրման կարգը,
7. տվյալների մշակման իրավունքներն ու պարտականությունները,
8. մշակվող տվյալների պաշտպանության ընդհանուր տեխնիկական և կազմակերպչական միջոցառումները և դրանց իրականացման կարգը,
9. տվյալների հրապարակման համար օրենքով նախատեսված վճարը,
10. հասանելիության դադարեցման պայմանները։
11. Բնակչության ռեգիստրի տվյալների հասանելիություն տրամադրելու որոշումը կայացնում է վարողը:
12. Սույն հոդվածի 1-ին մասում նշված ՀՀ կառավարության որոշման կայացման վերաբերյալ տեղեկությունը փոխանցվում է տեղեկատվական համակարգին որպեսզի իրականացվեն տվյալների հասանելիության վերաբերյալ գործառույթները:

**Հոդված** **48.** **Տվյալների հասանելիության վերաբերյալ որոշում կայացնելը, եթե կա օրինական շահագրգռվածություն**

1. Բնակչության ռեգիստրի տվյալներին հասանելիություն տրամադրելու մասին որոշում կայացնելիս տվյալների հասանելիության համար դիմողի օրինական շահագրգռվածությունը գնահատվում է սույն օրենքի 41-րդ հոդվածի 3-րդ և 4-րդ մասերով նախատեսված պահանջներին համապատասխան։
2. Եթե սույն օրենքի 41-րդ հոդվածի 3-րդ մասով նախատեսված տվյալների ստացողը ֆիզիկական կամ իրավաբանական անձ է, ում տրվում է տարեկան մինչև 100 անձի վերաբերյալ տվյալների հասանելիություն, ապա նրա հասանելիությունը տվյալներին որոշում է օպերատորը։
3. Տվյալների հասանելիությունը թույլատրվում է միայն այն դեպքում, եթե դա չի խախտում անձնական կյանքի անձեռնմխելիությունը կամ վտանգում է ազգային անվտանգությունը։
4. Եթե առկա է օրինական շահագրգռվածություն, թույլատրվում է հասանելիություն ստանալ այն տվյալներին, որոնց հասանելիության սահմանափակումներ չեն սահմանվել:
5. տվյալների հասանելիության տրամադրումը մերժվում է, եթե՝
6. սույն օրենքի 41-րդ հոդվածի 3-րդ և 4-րդ մասերում նշված հայտատուն օրինական շահագրգռվածություն չունի,
7. տվյալների մուտքի թույլտվությունը կարող է վնաս պատճառել այն անձին, ում տվյալների հասանելիություն ստանալու համար դիմում է տրվել, կամ
8. սույն օրենքի 20-րդ հոդվածի 1-ին մասի 7-րդ և 8-րդ կետերով նախատեսված տվյալների հասանելիությունը օգտագործվելու է հետազոտական կամ գովազդային նպատակներով:

**Հոդված** **49.** **Բնակչության ռեգիստրի տվյալների հասանելիության ապահովում**

1. Տվյալների հասանելիությունը կամ տվյալների հրապարակումն ապահովում է օպերատորը սույն օրենքի 45-րդ հոդվածի 1-ին մասում սահմանված եղանակներով:
2. Մշտական հասանելիություն ունեցող տվյալների մշակողը պարտավոր է ապահովել հասանելիություն բնակչության ռեգիստրում միայն այն տվյալներին, որոնց հասանելիություն կարող է տրամադրվել գործող օրենսդրության համաձայն։
3. Բնակչության ռեգիստրում տվյալների հասանելիությունն թույլատրելի լինելու դեպքում օպերատորը և մշտական հասանելիություն ունեցող տվյալների մշակողը պարտավոր են տրամադրել միայն այն տվյալները, որոնք հայտատուն իրավունք ունի ստանալու:
4. Մինչև բնակչության ռեգիստրում տվյալների հասանելիությունը ստանալը, տվյալները ստացողները հաստատում են, որ ստացված տվյալները օգտագործվում են միայն սույն օրենքի 47-րդ հոդվածի 1-ին մասում նշված ՀՀ կառավարության որոշման սահմանված պայմաններին համապատասխան:

**Հոդված 50.** **Անձին բնակչության ռեգիստրում մուտքագրված իր տվյալներին հասանելիություն տրամադրելը**

1. Անձի հասանելիությունը սույն օրենքի 42-րդ հոդվածի 1-ին մասով նախատեսված տվյալներին, որոնք մուտքագրվել են անձի վերաբերյալ բնակչության ռեգիստրում, ապահովում է օպերատորը կամ մշտական հասանելիություն ունեցող մշակողը։
2. Սույն օրենքի 42-րդ հոդվածի 1-ին մասով սահմանված տվյալների հասանելիությունն ապահովվում է ոչ ուշ, քան դիմումը ստանալու օրվանից հինգերորդ աշխատանքային օրը՝ սույն օրենքի 45-րդ հոդվածի 1-ին մասի 3-րդ կամ 5-րդ կետերով սահմանված կարգով։
3. Անձին տվյալների հասանելիություն տրամադրելու, անհրաժեշտ փաստաթղթերի և տվյալների փոխանցման կարգը հաստատում է ՀՀ կառավարությունը։

**Հոդված** **51.** **Բնակչության ռեգիստրից տվյալների հասանելիության տրամադրում**

1. Մշտական հասանելիությամբ տվյալների մշակողը սույն օրենքի 45-րդ հոդվածի 1-ին մասի 5-րդ կետով սահմանված կարգով տվյալներ է տրամադրում սույն օրենքի 41-րդ հոդվածի 3-րդ մասում նշված տվյալների ստացողին, եթե հայտատուն դիմում է տվյալներին նույն նպատակով հասանելիություն ստանալու համար ամսական մինչև 20 անձի համար։
2. Եթե սույն օրենքի 45-րդ հոդվածում նշված տվյալներին հասանելիություն է տրամադրվում անձին դրանք տրամադրելու ձևով, ապա տվյալներին հասանելիություն տրամադրող անձից պահանջվում է հաստատել հայտատուի ինքնությունը, իսկ իրավաբանական անձի դեպքում՝ նաև օրինականությունը, ներառյալ՝ իրավաբանական անձի գործունեության իրավական հիմքը և տվյալներ ստանալու համար լիազորված անձին տրված թույլտվության փաստաթուղթը:
3. Սույն օրենքի 45-րդ հոդվածի 1-ին մասի 5-րդ կետով սահմանված կարգով 100-ից ավելի անձանց վերաբերյալ տվյալների փոխանցման դեպքում տվյալները միշտ կոդավորված են:
4. Սույն օրենքի 48-րդ հոդվածի 5-րդ մասով նախատեսված դեպքում օպերատորը կարող է հայտատուի խնդրանքով խնդրել այն անձի համաձայնությունը, ում տվյալների տրամադրման համար դիմում է ներկայացվում: Համաձայնություն ստանալու դեպքում օպերատորը պետք է հայտատուին տրամադրի հայտում նշված տվյալները:

**Հոդված 52.** **Տվյալների մշակման իրավունքի տրամադրում մշակողի աշխատակիցներին**

Բնակչության ռեգիստրի մշտական հասանելիություն ունեցող մշակողը կամ տվյալների մշակողը տվյալների մշակման իրավունք է տալիս մշակողի կամ մշտական հասանելիություն ունեցող տվյալների մշակողին` սույն օրենքի 47-րդ հոդվածի 1-ին մասով սահմանված ՀՀ կառավարության որոշման դրույթներին համապատասխան:

**Հոդված 53.** **Տվյալների ստացողների պարտավորությունները**

1. Տվյալներ ստացողները պարտավոր են օգտագործել ստացված տվյալները միայն կիրառվող նպատակների համար սույն օրենքով և «Անձնական տվյալների պաշտպանության մասին» ՀՀ օրենքով նախատեսված պայմաններին համապատասխան, հաշվի առնելով տվյալների օգտագործման սահմանափակումները, որոնք սահմանված են տվյալների փոխանցման ժամանակ կամ գործող օրենսդրությամբ, ինչպես նաև ապահովել, որ տվյալները հասանելի չլինեն այն անձանց համար, ովքեր իրավունք չունեն մշակել տվյալներ:
2. Տվյալների ստացողները պարտավոր են անմիջապես տեղեկացնել օպերատորին հայտնաբերված ցանկացած ոչ ճշգրիտ տվյալների մասին:
3. Սույն հոդվածի 2-րդ մասով նախատեսված դեպքում օպերատորից պահանջվում է տվյալների ստուգման կամ տվյալների շտկման արդյունքների վերաբերյալ տեղեկատվություն տրամադրել ստացողին ողջամիտ ժամկետում:
4. Տվյալներ ստացողներին արգելվում է բնակչության ռեգիստրից ստացված տվյալները տրամադրել երրորդ անձանց, եթե դա նախատեսված չէ օրենսդրությամբ կամ նախատեսված չէ սույն օրենքի 47-րդ հոդվածի 1-ին մասով սահմանված ՀՀ կառավարության որոշմամբ:
5. Եթե բնակչության ռեգիստրի տվյալները օգտագործվում են գիտական նպատակներով, ապա տվյալների օգտագործման նպատակը սպառվելուց հետո այդ տվյալները պետք է ունենան այնպիսի ձև, որպեսզի հնարավոր չլինի բնակչության ռեգիստրի սուբյեկտի նույնականացումը։ Տվյալները չնույնականացվող ձևով փոխանցվում են արխիվ կամ ոչնչացվում են։

**Հոդված 54.  Բնակչության ռեգիստրում արդիական տվյալների հասանելիության սահմանափակումների սահմանում**

1. Անձն իրավունք ունի սահմանափակել իր անձնական տվյալների և դրանց հետ կապված տվյալների հասանելիությունը գիտական, հետազոտական կամ գովազդային նպատակներով՝ դիմում ներկայացնելով օպերատորին՝ ուղղակիորեն կամ մշտական հասանելիություն ունեցող տվյալների մշակողի միջոցով: Դիմումում անձը կարող է սահմանել այն ժամկետը, որի ընթացքում սահմանափակվում է տվյալների հասանելիությունը, և սույն օրենքի 17-րդ հոդվածի 1-ին մասով սահմանված այն տվյալները, որոնց հասանելիությունը ցանկանում է սահմանափակել։
2. Քրեական վարույթում հանգամանքներ պարզելու համար քննչական մարմինը կամ դատախազությունը կարող են մինչև երեք ամսով սահմանափակել բնակչության ռեգիստրում մուտքագրված անձնական տվյալների և անձին տրված փաստաթղթերի տվյալներին հասանելիությունը։ Ժամկետը կարող է երկարաձգվել ևս երեք ամսով։
3. Տվյալները, որոնց հասանելիությունը սահմանափակված է անձի կամ իրավասու քննչական մարմնի կամ դատախազության կողմից, կարող են հրապարակվել միայն սույն օրենքի 42-րդ հոդվածի 1-ին մասի կամ 49-րդ հոդվածի 1-ին մասով նախատեսված դեպքերում կամ հանրային պարտականությունների կատարման նպատակով։ Օրինական շահագրգռվածության առկայության դեպքում թույլատրվում է մուտք գործել այն տվյալներին, որոնց հասանելիությունը չի սահմանափակվում սույն հոդվածի 1-ին մասով նախատեսված հիմքով:
4. Սույն հոդվածի 1-ին և 2-րդ մասերով նախատեսված դեպքերում օպերատորը պարտավոր է բնակչության ռեգիստրում մուտքագրել մուտքի սահմանափակման և բնակչության ռեգիստրում տվյալների հասանելիությունը սահմանափակելու մասին տվյալները՝ հաշվի առնելով սույն հոդվածի 3-րդ մասի կարգավորումները:
5. Բնակչության ռեգիստրում տվյալների հասանելիությունն ապահովելու համար օպերատորը և մշտական հասանելիություն ունեցող տվյալների մշակողը պարտավոր են ծանուցել տվյալների ստացողին հրապարակված տվյալների հասանելիության սահմանափակումների մասին։
6. Բնակչության ռեգիստրում գրանցված սույն օրենքի 17-րդ հոդվածի 1-ին մասի 1-5-րդ կետերով նախատեսված տվյալները համարվում են արդիական (այսուհետ՝ արդիական տվյալներ), եթե դրանք արտացոլում են անձի՝ բնակչության ռեգիստրում գրանցված վերջին փաստաթղթային կարգավիճակը:

**Հոդված 55.** **Արդիական տվյալների հասանելիության սահմանափակումներ**

1. Սույն օրենքի 94-րդ հոդվածի 1-ին մասի 4-րդ կետում նշված բնակության վայրի վերաբերյալ տվյալների հասանելիությունը սահմանափակվում է բնակության վայրի վերաբերյալ տվյալների վավերականության ժամկետը լրանալուց հետո:
2. Սույն օրենքի 21-րդ հոդվածի 3-րդ մասով նախատեսված տվյալների հասանելիությունը տրամադրվում է սույն օրենքի 43-րդ հոդվածի 1-ին կետով նախատեսված դեպքերում` դիմումը ներկայացնելուն նախորդող օրացուցային տարվա համար:
3. Սույն օրենքի 21-րդ հոդվածի 3-րդ մասով նախատեսված տվյալներին և սույն օրենքի 98-րդ հոդվածի 1-ին մասով նախատեսված կոնտակտային տվյալները օրինական շահագրգռվածություն ունեցող անձինք հասանելիության իրավունք չունեն։

**Հոդված 56.** **Սխալ տվյալների հասանելիության սահմանափակումներ**

1. Սույն օրենքի 28-րդ հոդվածի 3-րդ մասով նախատեսված դեպքերում մշակողը պարտավոր է սահմանափակել բնակչության ռեգիստրում մուտքագրված ոչ ճշգրիտ ոչ փաստացի տվյալների հասանելիությունը:
2. Հետևյալ անձինք իրավունք ունեն օգտվելու այն տվյալներից, որոնք սահմանափակված են սույն հոդվածի 1-ին մասի համաձայն.
3. մշակողը և տվյալները ստուգելու, ուղղելու կամ փոփոխելու նպատակով տվյալներ ներկայացնող անձ,
4. սույն օրենքի 45-րդ հոդվածի 1-ին մասի 2-րդ կետով նախատեսված կարգով մուտք ունեցող բնակչության ռեգիստրի տվյալներ մշակող,
5. տվյալներ ստացողներին՝ հանրային պարտականությունների կատարման համար, այնուամենայնիվ, տվյալները տրամադրելու պահին մշակողը պարտավոր է տվյալների ստացողին ծանուցել տվյալների անճշտության վերաբերյալ:

**Հոդված 57.** **Տվյալների մշակման իրավունքի կասեցում և դադարեցում**

Եթե վերահսկողության ընթացքում կամ տեղեկատվական համակարգերի անվտանգության միջոցառումների համակարգի ներդրման պահանջների խախտման պատճառով տեղեկատվական համակարգերի զարգացման պետական համակարգող գործակալության առաջարկով, վարողը կամ Անձնական տվյալների պաշտպանության գործակալությունը որոշում են սահմանափակել հասանելիությունը օպերատորի կամ մշտական հասանելիություն ունեցող տվյալների մշակողի կողմից բնակչության ռեգիստրում առկա տվյալներին, այդ մասին ծանուցվում են օպերատորը կամ մշտական հասանելիություն ունեցող տվյալներ մշակողը, և վերջինս անմիջապես կասեցնում կամ դադարեցնում է բնակչության ռեգիստրում տվյալներ մշակելու անձի իրավունքը:

**Հոդված 58.****Անձի կողմից բնակչության ռեգիստրում մուտքագրված տվյալներին ծանոթանալը**

1. Անձն իրավունք ունի անվճար ուսումնասիրել սույն օրենքի 42-րդ հոդվածի 1-ին մասով նախատեսված բնակչության ռեգիստրի տվյալները:
2. Համաձայն սույն օրենքի 61-րդ հոդվածի 1-ին մասի՝ տվյալներ տրամադրող անձը կարող է ողջամիտ վճար գանձել տվյալների հրապարակման համար՝ վարչական ծախսերը հոգալու համար, եթե անձի կողմից ներկայացված հարցումները ողջամիտ չեն:

**Հոդված 59.** **Հանրային պարտականությունների կատարման ընթացքում տվյալների փոխանցման համար վճարում**

1. Տվյալներն անվճար տրամադրվում են տվյալներ ստացողներին հանրային պարտականությունների կատարման համար:
2. Գործող տեխնիկական լուծումների ներդրմամբ տվյալներ ստացողների հանրային պարտականությունների կատարման համար օպերատորի կողմից տվյալների հրապարակման հետ կապված ծախսերը հատուցվում են պետական բյուջեում բնակչության ռեգիստրի վարման համար նախատեսված միջոցներից։ Տվյալների ստացողները պետք է վճարեն ցանկացած լրացուցիչ մշակումների համար, որը պետք է կատարի օպերատորը տվյալների փոխանցման համար:
3. Սույն հոդվածի 2-րդ մասով նախատեսված վճարի հաշվարկը հիմնված է սույն օրենքի 60-րդ հոդվածի 1-ին մասում նշված բնագավառի համար պատասխանատու գերատեսչության կողմից սահմանված վճարների վրա:

**Հոդված 60.** **Օրինական շահագրգռվածություն ունեցող մշակողին տվյալների փոխանցման համար վճարում**

1. Եթե առկա է օրինական շահագրգռվածություն, ապա բնակչության ռեգիստրում տվյալները փոխանցվում են վճարի դիմաց։ ՀՀ կառավարությունը սահմանում է այն վճարները, որոնք պետք է վճարվեն օպերատորին` օրինական շահագրգռվածության առկայության դեպքում բնակչության ռեգիստրում տվյալների փոխանցման համար:
2. Օրինական շահագրգռվածության առկայության դեպքում տվյալների հրապարակման համար գանձվող վճարները հիմնված են ծառայության մատուցման արդյունավետության վրա և հաշվարկվում են հիմնավորված ծախսերի հիման վրա և պետք է ողջամիտ հարաբերակցվեն ծառայության արժեքին:

**Հոդված 61.** **Տվյալների փոխանցման ծախսերի փոխհատուցում տեղական մարմնին, եթե առկա է օրինական շահագրգռվածություն**

Տեղական ինքնակառավարման մարմնի կողմից օրինական շահագրգռվածություն ունեցող ֆիզիկական և իրավաբանական անձանց բնակչության ռեգիստրից տվյալների փոխանցման ծախսերը, որպես պետական գործառույթների ծախսեր, հատուցվում են տեղական ինքնակառավարման մարմնին պետական բյուջեից՝ ելնելով կատարված գործողությունների քանակից։

**Հոդված 62.** **Տվյալները մշակողին պետական տուրքի վճարում` տվյալների տրամադրման մշտական հասանելիությամբ, եթե առկա է օրինական շահագրգռվածություն**

1. Սույն օրենքի 51-րդ հոդվածի 1-ին մասում նշված դեպքում մշտական հասանելիություն ունեցող տվյալների մշակողի կողմից բնակչության ռեգիստրում տվյալների հրապարակման համար վճարվում է պետական տուրք` «Պետական տուրքի մասին» ՀՀ օրենքով նախատեսված դրույքաչափով:

**ԳԼՈՒԽ 9**

**ԲՆԱԿՈՒԹՅԱՆ ՀԱՍՑԵ**

**Հոդված** **63.** **Բնակության հասցե**

1. Անձինք բնակչության ռեգիստրում գրանցման համար ներկայացնում են այն բնակության հասցեն, որտեղ նրանք մշտապես բնակվում են։
2. Եթե անձը որպես մշտական բնակության վայր օգտագործում է մի քանի հասցե, ապա նա պարտավոր է այդ բոլոր հասցեները ներկայացնել բնակչության ռեգիստր և ընտրել այդ հասցեներից մեկը որպես իրավաբանական ուժ ունեցող բնակության հասցե (այսուհետ՝ բնակության հասցե): Այլ հասցեները գրանցվում են բնակչության ռեգիստրում որպես լրացուցիչ հասցեներ:
3. Բնակչության ռեգիստրում մուտքագրված բնակության հասցեները անձին իրավունք չեն տալիս օգտագործել այդ հասցեում գտնվող տարածքը որպես իր բնակության վայր, եթե անձը օրենքով նախատեսված հիմքերով տարածքն օգտագործելու իրավունք չունի։

**Հոդված 64.** **Բնակչության ռեգիստրում մուտքագրված բնակության հասցեի նշանակությունը**

1. Եթե հանրային պարտականությունների կատարումը կապված է բնակվելու վայրի հետ, ապա հանրային պարտականությունների կատարման համար հիմք է վերցվում բնակչության ռեգիստրում մուտքագրված բնակության հասցեն:
2. Բնակչության ռեգիստրում մուտքագրված հասցեն իրավաբանական ուժ ունի բնակչության ռեգիստրում բնակության հասցեի գրանցման մեկնարկի օրվանից։ Բնակության հասցեի գրանցման մեկնարկի ամսաթիվն է.
3. սույն օրենքի 68-րդ հոդվածի 1-ին մասի 1-ին և 6-րդ կետերով նախատեսված դեպքերում բնակության վայրի մասին ծանուցումը տեղական ինքնակառավարման մարմնում ստանալու ամսաթիվը, բացառությամբ այն դեպքերի, երբ բնակության մասին ծանուցման մեջ նշվում է բնակության հասցեի գրանցման մեկնարկի ամսաթիվը համաձայն սույն օրենքի 67-րդ հոդվածի 3-րդ և 5-րդ մասի,
4. սույն օրենքի 68-րդ հոդվածի 1-ին մասի 2-րդ և 3-րդ կետերով նախատեսված դեպքում գրառում կատարելու օրվանից,
5. սույն օրենքի 68-րդ հոդվածի 1-ին մասի 4-րդ կետով նախատեսված որոշման ուժի մեջ մտնելու օրվանից,
6. օտարերկրյա պետությունների լիազորված մարմնի կողմից տրված ամսաթիվը սույն օրենքի 68-րդ հոդվածի 1-ին մասի 7-րդ կետով նախատեսված դեպքում,
7. որդեգրված երեխայի մոր բնակության վայրի գրանցման մեկնարկի ամսաթիվը կամ երեխայի ծննդյան ամսաթիվը, եթե մոր բնակության հասցեի գրանցման մեկնարկը երեխայի ծննդյան ամսաթվից առաջ է սույն օրենքի 68-րդ հոդվածի 1-ին մասի 8-րդ կետով նախատեսված դեպքում:
8. Սույն օրենքի 68-րդ հոդվածի 1-ին մասի 5-րդ կետով նախատեսված դեպքում հասցե փոխելիս բնակության հասցեի գրանցման ժամկետի մեկնարկի օրը մնում է նույնը:
9. Հանրային պարտականությունները կատարելիս փաստաթղթերն ուղարկվում են բնակության հասցեով, բացառությամբ այն դեպքերի, երբ անձը իր դիմումի համաձայն հաստատել է հանրային ծառայությունների մատուցման այլ հասցե։
10. Սույն հոդվածի 4-րդ մասում նշված հասցեով ուղարկված և ստացված փաստաթղթերը համարվում են հանձնված:

**Հոդված 65.** **Բնակչության ռեգիստրում բնակության վայրի մասին տվյալների վավերականության ժամկետի ավարտը**

1. Բնակչության ռեգիստրում մուտքագրված բնակության հասցեի գործողության ժամկետը լրանում է հետևյալ դեպքերում.
2. նոր հասցեի գործողության մեկնարկին նախորդող օրվա դրությամբ նոր բնակության հասցե գրանցվելու դեպքում,
3. բնակչության ռեգիստրի սուբյեկտի կարգավիճակը դադարեցնելու դեպքում, եթե վերջին վավեր բնակության հասցեն գտնվում է Հայաստանում, կամ
4. սույն օրենքով նախատեսված այլ հիմքով:

**Հոդված 66.** **Բնակության ճիշտ հասցե ապահովելու անձի պարտավորությունը**

Բնակչության ռեգիստրի սուբյեկտ հանդիսացող անձը ապահովում է բնակչության ռեգիստրում սույն օրենքի դրույթներին համապատասխան գրանցված անձի, նրա անչափահաս երեխաների և նրա խնամակալության տակ գտնվող անձանց բնակության հասցեի առկայությունը և ճշգրտությունը:

**Հոդված 67.** **Բնակության նոր հասցեի ներկայացման ժամկետը**

1. Մեկ այլ հասցեում մշտական բնակություն հաստատելուց հետո անձը նոր հասցեում մշտական բնակություն հաստատելուց հետո 7 օրվա ընթացքում պետք է ներկայացնի իր նոր բնակության հասցեն բնակչության ռեգիստրում գրանցման համար:
2. Անձը կարող է նոր հասցեի մասին տվյալներ ներկայացնելու ծանուցման մեջ նշել հետադարձ ամսաթվով բնակվելու ամսաթիվ՝ ծանուցումը ներկայացնելուն նախորդող 8 օրերի համար։
3. Անձը կարող է երեխայի ծննդյան տարեթիվը ներկայացնել որպես երեխայի բնակության մասին տվյալների վավերականության մեկնարկ երեխայի ծնվելուց հետո երեք ամսվա ընթացքում, եթե երեխայի ծնունդը գրանցված է օտարերկրյա պետությունում և Բնակչության ռեգիստրում առկա չեն երեխայի բնակության վայրի մասին տվյալներ կամ սույն օրենքի 68-րդ հոդվածի 1-ին մասի 7-րդ կետի համաձայն նախկինում այդպիսի տվյալներ բնակչության ռեգիստրում չեն մուտքագրվել։
4. Օտարերկրյա պետությունում հաստատվելուց հետո անձը Հայաստանում իր վերջին բնակության վայրի տեղական ինքնակառավարման մարմնին կամ Հայաստանի Հանրապետության օտարերկրյա ներկայացուցչությանը՝ սույն օրենքի 18-րդ հոդվածի 1-ին մասի 6-րդ կետով նախատեսված տվյալներ է ներկայացնում օտարերկրյա պետությունում իր բնակության վայրի մասին։
5. Եթե անձը բնակություն է հաստատում օտարերկրյա պետությունում, նա կարող է տվյալներ ներկայացնել նոր բնակության մասին՝ հասցեի վավերականության մեկնարկի սկզբի հավանական ամսաթվով հաջորդող 1 ամսվա համար սկսած այն օրից, երբ ծանուցումը ստացվում է տեղական ինքնակառամարման մարմի կողմից։ Եթե անձը նոր բնակության մասին տվյալներ է ներկայացնում մինչև ապագայում ներկայացվող հասցեի վավերականության մեկնարկի հավանական ամսաթիվը, ապա հիմք է ընդունվում վերջիններկայացված դիմումը։
6. Օտարերկրացիները կացության կարգավիճակ կամ բնակվելու իրավունքի հիման վրա Հայաստանի Հանրապետություն ժամանելուց հետո մեկամսյա ժամկետում ներկայացնում են տվյալներ Հայաստանի Հանրապետությունում իրենց բնակվելու հասցեի մասին։

**Հոդված** **68. Բնակչության ռեգիստրում մուտքագրված բնակության հասցեի փոփոխման հիմքերը**

1. Բնակչության ռեգիստրում մուտքագրված բնակության հասցեն կարող է փոփոխվել հետևյալ դեպքերում.
2. բնակության վայրի մասին ծանուցման հիման վրա,
3. տեղական ինքնակառավարման մարմնի նախաձեռնությամբ օրենքով սահմանված դեպքերում,
4. անշարժ գույքի առնվազն 1/2 բաժնեմասի սեփականատիրոջ պահանջով,
5. դատական որոշման կամ համապատասխան լիազորությամբ օժտված լինելու դեպքում բազմաբնակարան շենքի կառավարման մարմնի որոշման հիման վրա, որով անձը կորցնում է տարածքը որպես իր բնակության վայր օգտագործելու իրավունքը,
6. հասցեների տվյալների համակարգում հասցեի փոփոխության դեպքում,
7. օտարերկրյա պետությունում մշտական կամ հիմնական բնակության մասին անձի ծանուցման հիման վրա,
8. որդեգրման մասին որոշում կայացնող դատական ակտի հիման վրա:
9. Բնակչության ռեգիստրում հաշվառված անձի բնակության հասցեի փոփոխության համար հիմք չեն հանդիսանում հետևյալ դեպքերը.
10. անձը գտնվում է ստացիոնար բուժում ստանալու վայրում,
11. անձը գտնվում է սոցիալական ծառայություն մատուցող սոցիալական ապահովության հաստատության վայրում 24 ժամ,
12. անձը գտնվում է զինվորական ծառայության վայրում։
13. Բնակության վայրի վերաբերյալ տվյալները փոփոխելու մասին որոշումն ընդունվում է բնակչության ռեգիստրում գրանցման ձևով: Բնակության վայրի վերաբերյալ տվյալների փոփոխումը մերժելու մասին որոշումները գրավոր ձևակերպվում են միայն այն դեպքում, եթե վարույթ է հարուցվել սույն հոդվածի 1-ին մասի 1-3-րդ կետերով նախատեսված հիմքով:
14. Տեղական ինքնակառավարման մարմիններն իրավունք ունեն հարցումներ կատարել այլ տվյալների շտեմարաններ՝ սույն բաժնում նախատեսված բնակության հասցեի փոփոխման հիմքերի հետ կապված հանգամանքները պարզելու համար։
15. Ոլորտի համար պատասխանատու գերատեսչությունը սահմանում է դրանց լրացման կարգը, ձևերն ու հրահանգները` բնակության մասին տվյալները բնակչության ռեգիստրում մուտքագրելու համար:

**Հոդված 69. Բնակչության ռեգիստրում բնակության հասցեի մուտքագրման առանձնահատկությունները**

1. Հայաստանում երեխայի ծննդի գրանցման ժամանակ բնակչության ռեգիստրում երեխայի ծննդի պահին գրանցված նորածին երեխայի մոր բնակության հասցեն գրանցվում է որպես նրա բնակության հասցե։ Եթե մայրը երեխայի ծննդյան պահից մինչև երեխայի ծննդի գրանցման պահը փոխել է բնակության հասցեն, ապա երեխայի մոր նոր հասցեն գրանցվում է որպես երեխայի բնակության հասցե։
2. Եթե օտարերկրյա պետության ծննդյան գրանցման փաստաթղթի բնակչության ռեգիստրում գրանցման պահին երեխայի բնակության հասցեն բացակայում է բնակչության ռեգիստրում, ապա որպես նրա բնակության հասցե նշվում է երեխայի ծննդյան երկրի անվանումը։
3. Եթե անձի տվյալները բնակչության ռեգիստրում առաջին անգամ են մուտքագրվում Հայաստանի Հանրապետության քաղաքացիությունը հավաստող փաստաթղթի տրամադրման ժամանակ, ապա տվյալների հիման վրա բնակչության ռեգիստրում որպես նրա բնակության հասցեի մասին տվյալ մուտքագրվում է անձի կողմից դիմումով ներկայացված օտարերկրյա պետության անվանումը:

**Հոդված 70.** **Բնակարանի սեփականատիրոջ ծանուցում**

1. Եթե անձի բնակության մասին տվյալները բնակչության ռեգիստրում մուտքագրվում են սեփականատիրոջը պատկանող տարածքի հասցեով կամ եթե սեփականատիրոջը պատկանող տարածքի հասցեով մուտքագրված բնակության հասցեի մասին տվյալները մուտքագրվում են այլ հասցեով, տարածքի սեփականատերը պետք է տեղեկացվի տարածքի հասցեի տակ գտնվող բնակության վերաբերյալ տվյալների ցանկացած փոփոխության մասին:
2. Տարածքի սեփականատիրոջ կողմից ներկայացված հայտով տեղական ինքնակառավարման մարմինը կամ օպերատորը տեղեկացնում է սեփականատիրոջը ցանկացած անձի վերաբերյալ, ում բնակության հասցեն բնակչության ռեգիստրում նշված է սեփականատիրոջը պատկանող տարածքի հասցեն: Սեփականատիրոջը տրամադրվող ծանուցման մեջ նշվում է բնակչության ռեգիստրում նշված հասցեով մուտքագրված անձանց անուն-ազգանունները և հանրային ծառայությունների համարանիշը:

**Հոդված 71.** **Հասցեների տվյալների համակարգում բացակայում են տարածքի տվյալները**

1. Եթե բնակչության ռեգիստրում մուտքագրվող բնակության հասցեն մուտքագրված չէ հասցեների տվյալների տեղեկատվական համակարգում, ապա օպերատորը պետք է տեղական ինքնակառավարման մարմնի դիմումի համաձայն գրանցի ժամանակավոր հասցե մինչև նշված տարածքի հասցեի մուտքագրումը հասցեների տվյալների տեղեկատվական համակարգում։

**ԳԼՈՒԽ 10**

**ԲՆԱԿՈՒԹՅԱՆ ՄԱՍԻՆ ԾԱՆՈՒՑՈՒՄ**

**Հոդված 72.** **Բնակության վայրի մասին ծանուցման ներկայացում**

1. Անձը բնակության վայրի մասին ծանուցում է ներկայացնում բնակության վայրի տեղական ինքնակառավարման մարմնին:
2. Բնակության վայրի մասին ծանուցումը ներկայացվում է անձամբ, գրավոր փոստով կամ էլեկտրոնային ձևով` վավերացված էլեկտրոնային թվային ստորագրությամբ: Եթե բնակության վայրի մասին ծանուցումը ներկայացվում է փոստով, ապա բնակության մասին ծանուցմանը կցվում է բնակության վայրի մասին ծանուցումը ստորագրած անձի անձը հաստատող փաստաթղթի անձնական տվյալներ պարունակող էջի պատճենը` ներկայացնելով բնակության վայրի մասին տվյալները:
3. Այն անձինք, ովքեր ցանկանում են միաժամանակ մուտքագրել նույն բնակության վայրի հասցեն բնակչության ռեգիստրում, կարող են ներկայացնել բնակության մասին համատեղ ծանուցում:

**Հոդված 73. Բնակության վայրի մասին ծանուցում**

1. Բնակության վայրի մասին ծանուցման մեջ նշվում են բնակության վայրի ծանուցում ներկայացրած անձանց վերաբերյալ հետևյալ տեղեկությունները.
2. Անուն, ազգանունը,
3. Հանրային ծառայությունների համարանիշը,
4. կոնտակտային տվյալները,
5. օտարերկրյա պետության հանրային ծառայությունների համարանիշը կամ դրան հավասարեցված անձը հաստատող ծածկագիրը, դրա առկայության դեպքում,
6. Օտարերկրյա պետությունում բնակվելու նպատակով Հայաստանի Հանրապետությանց մեկնելու ամսաթիվը և Օտարերկրյա պետությունից Հայաստանում բնակվելու նպատակով վերադառնալու ամսաթիվը, դրա առկայության դեպքում,
7. Սույն Օրենքի 17-րդ հոդվածի 1-ին մասի 15-րդ և 16-րդ կետերով նախատեսված տվյալները՝ հաշվի առնելով հոդված 20-ի 2-րդ մասի դրույթները։
8. Բնակության վայրի մասին ծանուցումը պետք է պարունակի նոր հասցեի վերաբերյալ հետևյալը.
9. Բնակության վայրի հասցեն,
10. տարածքի օգտագործման հիմքը,
11. տարածքի սեփականատիրոջ գրավոր համաձայնությունը, եթե բնակության վայրի մասին ծանուցում ներկայացնող անձը տարածքի սեփականատեր չէ, կամ եթե բնակության վայրի մասին ծանուցմանը կցված չէ տարածքի օգտագործման իրավունքը հավաստող փաստաթուղթ,
12. բնակության վայրի հասցեի գործողության մեկնարկի ամսաթիվը։
13. Ի լրումն, բնակության վայրի մասին ծանուցման մեջ նշվում է հետևյալը.
14. դրանց առկայության դեպքում լրացուցիչ հասցեներ,
15. խնամակալ հանդիսացող մյուս ծնողի համաձայնությունը, եթե անհրաժեշտ է բնակչության ռեգիստրում մուտքագրել անչափահաս երեխայի բնակության վայրի վերաբերյալ տվյալներ:
16. Բնակության վայրի մասին ծանուցմանը կցվում է հետևյալը.
17. տարածքի օգտագործման իրավունքը հավաստող փաստաթուղթ, եթե բնակության մասին ծանուցում ներկայացնող անձը տարածքի սեփականատեր չէ կամ սույն հոդվածի 2-րդ մասի 3-րդ կետով նախատեսված համաձայնությունը կցված չէ ծանուցմանը,
18. այլ փաստաթղթեր, որոնք ապացուցում են կարևոր փաստեր:

**Հոդված 74.** **Բնակության վայրի մասին ծանուցման պահպանման ժամկետ**

1. Բնակչության ռեգիստրում բնակության վայրի մասին տվյալներ մուտքագրող գործակալությունները պահպանում են թղթի վրա ներկայացված բնակության վայրի մասին ծանուցումները տասը տարի:
2. Սույն օրենքի 80-րդ հոդվածի 1-ին մասով նախատեսված դեպքերում բնակության վայրի մասին ծանուցում ստացող գործակալությունը կամ անձը պահպանում է թղթային ձևով ներկայացված բնակության մասին ծանուցումները:

**Հոդված 75.** **Տվյալներ տարածքի մասին**

1. Տարածքը, որն անձը օգտագործում է որպես բնակության վայր, և հասցեի տվյալները, որոնց մասին անձը նշում է բնակության վայրի ծանուցման մեջ, համարվում է բնակելի շենք կամ բնակարան, որն օգտագործվում է որպես մշտական բնակվելու շինություն, բացառությամբ այն դեպքերի, երբ անձը.
2. դիմում է բնակչության ռեգիստրում կառուցվող շենքի հասցեն կամ այլ նպատակային նշանակություն ունեցող տարածքի հասցե որպես անձի բնակության վայրի հասցե մուտքագրելու համար,
3. ապացուցում է իր կողմից նշված տարածքի օգտագործումը որպես բնակվելու վայր։

**Հոդված** **76.** **Տարածքի սեփականատիրոջ համաձայնությունը**

1. Եթե անձը բնակության վայրի մասին ծանուցման մեջ նշված բնակարանի սեփականատերը չէ, ապա անձը բնակության վայրի մասին ծանուցմանը կցում է բնակարանից օգտվելու իր իրավունքը հավաստող փաստաթղթի պատճենը կամ սեփականատիրոջ գրավոր համաձայնությունը, որ այդ հասցեն կարող է մուտքագրվել բնակչության ռեգիստրում որպես դիմում ներկայացվող անձի բնակության վայր:
2. Եթե տարածքի սեփականատերը համաձայն չէ, որ իրեն պատկանող բնակելի հասցեն գրանցվի բնակչության ռեգիստրում որպես անձի բնակության վայրի ծանուցման մեջ նշված բնակության վայրի հասցե, սեփականատերն իրավունք ունի դիմել տեղական ինքնակառավարման մարմնին, որը պետք է իրականացնի սույն օրենքի 11-րդ գլխով նախատեսված գործողությունները:

**Հոդված 77.** **Անչափահաս երեխաների և խնամակալության տակ գտնվող անձանց բնակության վայրի մասին ծանուցում**

1. Խնամակալ հանդիսացող ծնողի բնակության վայրի հասցեն նշվում է որպես անչափահաս երեխայի բնակության հասցե:
2. Խնամակալ հանդիսացող ծնողը կարող է դիմել անչափահաս երեխայի բնակության վայրի հասցեն իր բնակության վայր չհանդիսացող հասցեով գրանցել։
3. Եթե սահմանափակ գործունակությամբ չափահասի կամ խնամակալի կարիք ունեցող անչափահասի բնակության վայրի հասցեն մուտքագրված չէ բնակչության ռեգիստրում, ապա հիմք են հանդիսանում ՀՀ Ընտանեկան օրենսգրքով նրանց բնակության վայրը որոշելու կանոնները և դրանց համապատասխան բնակության վայրի վերաբերյալ տեղեկությունները գրանցվում են բնակչության ռեգիստրում։
4. Ընտանեկան օրենսգրքի դրույթները պետք է պահպանվեն անչափահաս երեխայի բնակության վայրը բնակչության ռեգիստրում գրանցելիս:

**Հոդված 78.** **Օտարերկրյա պետությունում բնակության վայրի հասցեի ներկայացում բնակության վայրի մասին ծանուցմամբ**

1. Բնակչության ռեգիստրի սուբյեկտ հանդիսացող օտարերկրյա պետությունում մշտապես կամ հիմնականում բնակվող անձը պետք է գրավոր ծանուցում ներկայացնի Հայաստանում իր վերջին բնակության վայրի տեղական ինքնակառավարման մարմնին` օտարերկրյա պետությունում բնակության հասցեի բնակչության ռեգիստրում գրանցման համար։
2. Օտարերկրյա պետությունում բնակության մասին ծանուցումով հասցե ներկայացնելիս անհրաժեշտություն չկա կցել բնակարանից օգտվելու իրավունքը հավաստող փաստաթուղթ կամ բնակարանի սեփականատիրոջ համաձայնությունը։
3. Բնակության վայրի մասին ծանուցման մեջ նշվում է օտարերկրյա պետությունում բնակության վայրի ճշգրիտ հասցեն կամ դրա բացակայության դեպքում՝ առնվազն պետության անվանումը:

**Հոդված 79.** **Բնակչության ռեգիստրում բնակության հասցեի մուտքագրում` բնակության վայրի մասին ծանուցման հիման վրա**

1. Տեղական ինքնակառավարման մարմինը բնակության վայրի մասին ծանուցումը ստանալու պահից տասը աշխատանքային օրվա ընթացքում ստուգում է բնակության վայրի մասին ծանուցման մեջ ներկայացված տվյալների համապատասխանությունը օրենքի պահանջներին և բնակության վայրի հասցեն մուտքագրում է բնակչության ռեգիստրում կամ մերժում է այդ գործողության կատարումը սույն օրենքի 83-րդ հոդվածի 1-ին մասով նախատեսված հիմքերով:

**Հոդված 80.** **Բնակության վայրի մասին ծանուցում գործակալություններին և հանրային պարտականությունները կատարող անձանց**

1. Բնակչության ռեգիստրի սուբյեկտ հանդիսացող անձը կարող է բնակության վայրի ծանուցումը ներկայացնել հանրային պարտականություններ իրականացնող անձի ։
2. Հանրային պարտականություններ կատարող գործակալությունը կամ անձը տվյալների փոխանցման ցանցի միջոցով բնակության վայրի մասին ծանուցումը ուղարկում է բնակչության ռեգիստրում բնակության վայրի հասցեի գրանցման համար տեղական ինքնակառավարման մարմին, որի տարածքում գտնվում է բնակության վայրի մասին ծանուցման մեջ նշված բնակության հասցեն։ Տեղական ինքնակառավարման մարմինը անձի բնակության վայրի հասցեն մուտքագրում է բնակչության ռեգիստրում կամ հրաժարվում են դա անել սույն օրենքի 80-րդ հոդվածով նախատեսված դեպքում:
3. Հայաստանի Հանրապետության կառավարությունը սահմանում է հանրային պարտականություններ կատարող անձանց բնակչության ռեգիստրում մուտքագրված բնակության վայրի հասցեների փոխանցման կարգը։
4. Հայաստանի Հանրապետության կառավարությունը սահմանում է սույն հոդվածի 1-ին մասում նշված հանրային պարտականություններ կատարող անձանց ցանկը:

**Հոդված 81.** **Ընտրությունների ժամանակ բնակչության ռեգիստրում բնակության վայրի մասին տվյալների մուտքագրման առանձնահատկությունները**

1. Ընտրությունների ժամանակ բնակչության ռեգիստրում բնակության վայրի մասին տվյալների մուտքագրման առանձնահատկությունները սահմանվում են ՀՀ ընտրական օրենսգրքով։

**Հոդված** **82.** **Բնակչության ռեգիստրում բնակության վայրի հասցեն մուտքագրելուց հրաժարվելու հիմքերը**

1. Տեղական ինքնակառավարման մարմինները հրաժարվում են բնակության մասին ծանուցման մեջ նշված բնակության վայրի մասին տվյալները մուտքագրել բնակչության ռեգիստր, եթե՝
2. անձը բնակության վայրի մասին ծանուցման մեջ նշված բնակարանի սեփականատերը չէ, և անձը չունի բնակարանի սեփականատիրոջ համաձայնությունը բնակարանից օգտվելու կամ տարածքի օգտագործման իրավունքը հավաստող փաստաթուղթ,
3. տարածքը բնակելի չէ, բացառությամբ սույն օրենքի 75-րդ հոդվածով նախատեսված դեպքերի,
4. բնակության վայրի մասին ծանուցման մեջ ներկայացված տվյալները թերի են,
5. անձը կեղծ տվյալներ է ներկայացնում բնակության վայրի մասին ծանուցման մեջ,
6. անձը դիմում է բնակչության ռեգիստրում որպես իր երեխայի կամ նրա խնամակալության տակ գտնվող անձի բնակության վայրի հասցե մուտքագրելու համար այն տարածքի հասցեն:
7. Սույն հոդվածի 1-ին մասի 1-ին կետով նախատեսված դրույթները չեն տարածվում տարածքի սեփականատիրոջ ընտանիքի անդամների, այդ թվում՝ նրա ամուսնու, անչափահաս երեխայի և անաշխատունակ ծնողի վրա։

**ԳԼՈՒԽ 11**

**ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ՆԱԽԱՁԵՌՆՈՒԹՅԱՄԲ ԲՆԱԿՉՈՒԹՅԱՆ ՌԵԳԻՍՏՐՈՒՄ ԲՆԱԿՈՒԹՅԱՆ ՄԱՍԻՆ ՏՎՅԱԼՆԵՐԻ ՄՈՒՏՔԱԳՐՈՒՄ**

**Հոդված 83.** **Տեղական ինքնակառավարման մարմինների տարածքում անձի բնակվելու վայրի վերաբերյալ ծանուցումը**

1. Սոցիալական ապահովության հիմնարկները, բուժհաստատությունները, փրկարար ծառայությունը, ոստիկանությունը կամ այլ մարմինները տեղական ինքնակառավարման մարմիններին ծանուցում են իրենց գործառույթների կատարման ընթացքում հայտնաբերված անձանց, ովքեր մշտապես գտնվում են տեղական ինքնակառավարման մարմնի տարածքում և որոնց բնակության վայրի հասցեն նշված չէ բնակչության ռեգիստրում կամ ովքեր, իրենց իսկ հայտարարության համաձայն, այլևս չեն օգտվում բնակության վայրից, որի հասցեն մուտքագրված է բնակչության ռեգիստրում։ Ծանուցման մեջ նշվում է բնակության վայրի հասցեն կամ դրա բացակայությունը:

**Հոդված 84.****Տեղական ինքնակառավարման մարմինների նախաձեռնության հիմքը**

1. Եթե տեղական ինքնակառավարման մարմնի տարածքում մշտապես բնակվող և բնակչության ռեգիստրի սուբյեկտ հանդիսացող անձի բնակության հասցեն մուտքագրված չէ բնակչության ռեգիստրում, կամ եթե անձը, իր իսկ հայտարարությամբ, այլևս չի օգտվում իր բնակության վայրից կամ բնակչության ռեգիստրում մուտքագրված իր հասցեից, տեղական ինքնակառավարման մարմինը նախաձեռնում է բնակության հասցեի գրանցում կամ փոփոխում բնակչության ռեգիստրում՝ սույն օրենքի 83-րդ հոդվածում նշված հաստատության կամ անձի կողմից ներկայացված տվյալների հիման վրա՝ սույն օրենքի 11-րդ գլխում սահմանված ընթացակարգերի համաձայն:

**Հոդված 85.****Տեղական ինքնակառավարման մարմինների կողմից իրականացվող վարույթ**

1. Եթե անձի բնակության վայրը հայտնի է, տեղական ինքնակառավարման մարմինը, նախքան բնակչության ռեգիստրում նշված բնակության հասցեն մուտքագրելը, պետք է ստանա նշված հասցեի սեփականատիրոջ, ինչպես նաև բնակչության ռեգիստրում նշված հասցեն որպես բնակության վայր օգտագործող այլ անձանց համաձայնությունը՝ նշված հասցեն բնակչության ռեգիստրում որպես անձի բնակության վայրի հասցե մուտքագրելու համար:
2. Եթե տեղական ինքնակառավարման մարմինների կողմից հարցումն ուղարկելու պահից 30 օրվա ընթացքում ծանուցված անձինք չեն տրամադրում իրենց համաձայնությունը, ապա անձի բնակության վայրի հասցեն նշվում է տեղական ինքնակառամարման մարմնի տարածքի բնակավայրը, իսկ որպես լրացուցիչ հասցե նշվում է անձի հայտնի հասցեն։
3. Եթե անձի բնակության վայրը հայտնի չէ, ապա նրա բնակության հասցեն համայնքի կամ համայնքի վարչական շրջանի ճշգրտությամբ գրանցվում է բնակչության ռեգիստրում:

**ԳԼՈՒԽ 12**

**ՏԱՐԱԾՔԻ ՍԵՓԱԿԱՆԱՏԻՐՈՋ ԽՆԴՐԱՆՔՈՎ ԲՆԱԿՈՒԹՅԱՆ ՎԵՐԱԲԵՐՅԱԼ ՏՎՅԱԼՆԵՐԻ ՓՈՓՈԽՈՒԹՅՈՒՆ**

**Հոդված 86.** **Տարածքի սեփականատիրոջ խնդրանքը` փոփոխելու անձանց բնակության վայրի տվյալները**

1. Տարածքի առնվազն 1/2 բաժնեմասի սեփականատերն իրավունք ունի դիմելու տեղական ինքնակառավարման մարմին բնակչության ռեգիստրում մուտքագրված անձի բնակության հասցեն փոփոխելու համար, եթե բավարարված են հետևյալ պայմաններից որևէ մեկը.
2. որպես անձի բնակության վայր նշված է սեփականատիրոջը պատկանող տարածքը,
3. անձը իրավունք չունի տարածքն օգտագործել որպես իր բնակվելու վայր,
4. անձը տարածքը փաստացի չի օգտագործում որպես իր բնակության վայր.
5. Անձի բնակության վայրի վերաբերյալ տվյալների փոփոխման դիմումի դեպքում տարածքի սեփականատերն իր ստորագրությամբ հաստատում է սույն հոդվածի 1-ին մասի 2-րդ և 3-րդ կետերով նախատեսված հանգամանքները:
6. Եթե, տեղական ինքնակառավարման մարմնի գիտությամբ, անձը չի օգտագործում սեփականատիրոջը պատկանող տարածքը որպես իր բնակության վայր, ապա տեղական ինքնակառավարման մարմինն իրավունք ունի հարցում ներկայացնել տվյալ տարածքի սեփականատիրոջը, որի հասցեն նշված է բնակչության ռեգիստրում որպես տվյալ անձի բնակության վայր: Եթե տարածքի սեփականատերը ծանուցում է, որ անձը չի օգտագործում սեփականատիրոջը պատկանող տարածքը որպես բնակության վայր, ապա սեփականատիրոջ ծանուցումը համարվում է սույն հոդվածի 1-ին մասում նշված դիմում:
7. Տարածքի սեփականատերը պարտավոր է հարցումը ստանալուց հետո տասնօրյա ժամկետում տեղական ինքնակառավարման մարմիններին ներկայացնել տվյալ տարածքը որպես իրենց բնակավայր օգտագործող անձանց անունն ու ազգանունը և հանրային ծառայությունների համարանիշը կամ ծննդյան ամսաթիվը։

**Հոդված 87.** **Անձանց ծանուցում**

1. Եթե անձանց ծանուցելու պարտականությունն այլ կերպ չի կատարվում, ապա տեղական ինքնակառավարման մարմինները տարածքի սեփականատիրոջ դիմումի մասին ծանուցում են անձին այն ստանալուց հետո տասը աշխատանքային օրվա ընթացքում՝ էլեկտրոնային փոստով կամ փոստով, բնակչության ռեգիստրում նշված բնակության վայրի հասցեով։

**Հոդված 88.** **Սեփականատիրոջ դիմումը մերժելու հիմքերը**

1. Տեղական ինքնակառավարման մարմինները մերժում են տարածքի սեփականատիրոջ դիմումը անձի բնակության վայրի մասին տվյալները փոփոխելու վերաբերյալ, եթե
2. անձը ներկայացնում է տարածքը որպես իր բնակության վայր օգտագործելու իր իրավունքի փաստաթղթային ապացույցներ դիմումը հանձնելուց օրվանից 30 օրվա ընթացքում,
3. սեփականատիրոջ և անձի միջև առկա է դատական վեճ տարածքի օգտագործման իրավունքի վերաբերյալ:

**Հոդված 89.** Անձանց բնակության վերաբերյալ տվյալների փոփոխություն

Բնակչության ռեգիստրում գրանցված անձի բնակության վայրի մասին տվյալների վավերականությունը դադարեցվում է սեփականատիրոջ պահանջով անձի բնակության մասին տվյալների փոփոխման դեպքում: Եթե անձը գտնվում է սույն օրենքի 94-րդ հոդվածի 1-ին մասով սահմանված հաստատությունում, ապա անձը կամ նրա օրինական ներկայացուցիչն իրավունք ունի դիմելու բնակչության ռեգիստրում առկա արդիական տվյալների ցանկում բնակության վայրի հասցեն պահպանելու խնդրանքով:

**Հոդված 90.** **Տարածքի օգտագործման իրավունքի վերաբերյալ վեճ**

1. Տարածքի օգտագործման իրավունքի վերաբերյալ սեփականատիրոջ և անձի միջև վեճը լուծվում է ՀՀ քաղաքացիական օրենսգրքի համաձայն։

**ԳԼՈՒԽ 13**

**ԲՆԱԿԵԼԻ ՀԱՍՑԵԻ ՓՈՓՈԽՄԱՆ ԱՅԼ ՀԻՄՔԵՐ**

**Հոդված 91.  Տարածքի օգտագործման իրավունքի մասին դատական որոշումը**

1. Տարածքի օգտագործման իրավունքի առկայության կամ բացակայության վերաբերյալ օրինական ուժի մեջ մտած դատական ակտը հիմք է հանդիսանում տեղական ինքնակառավարման մարմնի կողմից բնակչության ռեգիստրում գրանցված բնակության վայրի հասցեն փոփոխելու համար։
2. Եթե անձը դատարանի որոշման հիման վրա կորցնում է տարածքը որպես բնակության իրավունք օգտագործելու իրավունքը, ապա նրա բնակության հասցեն պահպանվում է բնակչության ռեգիստրի արդիական տվյալների մեջ միայն բնակավայրի նշումով։ Եթե սույն ենթաբաժնի հիման վրա բնակության մասին տվյալները փոփոխելուց հետո 30 օրվա ընթացքում բնակչության ռեգիստրում գրանցված անձի բնակության վայրի մասին տվյալները չեն փոփոխվում, ապա անձի բնակության վայրի վերաբերյալ տվյալների վավերականությունը դադարեցվում է:

**Հոդված 92. Բնակության հասցեի փոփոխություն՝ հասցեի տվյալների փոփոխության դեպքում**

1. Հասցեի տվյալների համակարգի տեղեկատվական համակարգում հասցեի տվյալները փոխվելիս փոփոխվում է բնակչության ռեգիստրում գտնվող անձի բնակության հասցեն։
2. Եթե բնակչության ռեգիստրում որպես անձի բնակության հասցեն որևէ փոփոխության արդյունքում առկա չէ հասցեների տեղեկատվական համակարգում, ապա տեղական ինքնակառավարման մարմինը դադարեցնում է բնակչության ռեգիստրում անձի բնակության վայրի մասին տվյալների վավերականությունը:
3. Անձի բնակության վայրի տեղական ինքնակառավարման մարմինը կազմակերպում է անձի փոփոխված բնակության հասցեի ծանուցումը:

**Հոդված 93.** **Բնակության հասցեի ներկայացում հյուպատոսական ծառայությանը**

1. Օտարերկրյա պետությունում մշտապես բնակվող Հայաստանի Հանրապետության քաղաքացիները իրենց բնակության վայրի հասցեի մասին ծանուցում են իրենց գտնվելու երկրում Հայաստանի հյուպատոսական ծառայությանը։

**ԳԼՈՒԽ 14**

**ՀԱՆՐԱՅԻՆ ԾԱՌԱՅՈՒԹՅՈՒՆՆԵՐԻ ՄԱՏՈՒՑՄԱՆ ՀԱՍՑԵ**

**Հոդված 94. Հանրային ծառայությունների մատուցման հասցե**

1. Անձն իրավունք ունի բնակչության ռեգիստրում գրանցել հանրային ծառայությունների մատուցման հասցե, եթե այն տարբերվում է անձի բնակության վայրի հասցեից։
2. Հանրային ծառայությունների մատուցման հասցեն անձը տրամադրում է Հայաստանի Հանրապետության տարածքում լիազորված մարմինների կողմից հանրային պարտականություններ կատարելիս փաստաթղթերը, ծանուցումները այդ հասցեով ստանալու նպատակով։
3. Հանրային ծառայությունների մատուցման հասցե կարող է լինել Հայաստանի Հանրապետության տարածքում գտնվող հասցեների տեղեկատվական համակարգում ներառված ցանկացած հասցե։

**Հոդված 95.** **Բնակչության ռեգիստրում հանրային ծառայությունների մատուցման հասցեի նշանակությունը**

1. Հանրային պարտականությունների կատարման ընթացքում հանրային պարտականությունների կատարման համար հիմք է վերցվում անձի կողմից հաստատված հանրային ծառայությունների մատուցման հասցեն։
2. Բնակչության ռեգիստրում մուտքագրված հանրային ծառայությունների մատուցման հասցեն իրավաբանական ուժ ունի բնակչության ռեգիստրում այն անձի դիմումի համաձայն գրանցելու պահից։
3. Հանրային պարտականությունները կատարելիս փաստաթղթերն ուղարկվում են հանրային ծառայությունների մատուցման հասցեով։
4. Հանրային ծառայությունների մատուցման հասցեով ուղարկված և ստացված փաստաթղթերը համարվում են հանձնված անկախ հասցեատիրոջ կողմից դրանց անձամբ ստանալու հանգամանքից։

**Հոդված 96.** **Բնակչության ռեգիստրում հանրային ծառայությունների մատուցման հասցեի դադարեցում**

1.Բնակչության ռեգիստրում գրանցված հանրային ծառայությունների մատուցման հասցեն դադարում է անձի դիմումի համաձայն կամ տվյալ հասցեի ցանկացած բաժնեմասի սեփականատիրոջ կամ օրինական հիմքով օգտագործողի դիմումի համաձայն։

**ԳԼՈՒԽ 15**

**ԱՆՁԻ ԳՏՆՎԵԼՈՒ ՎԱՅՐԻ ՀԱՍՑԵՆ, ԿՈՆՏԱԿՏԱՅԻՆ ՏՎՅԱԼՆԵՐԸ և ԼՐԱՑՈՒՑԻՉ ՀԱՍՑԵ**

**Հոդված 97.** **Անձի գտնվելու վայրը**

1. Անձի գտնվելու վայրի հասցեն գրանցվում է բնակչության ռեգիստրում մուտքագրման պահից, եթե անձը երեք ամսից ավել գտնվելու է հետևյալ վայրերում.
2. սոցիալական ծառայություն մատուցող սոցիալական ապահովության հիմնարկում, բացառությամբ այն դեպքերի, երբ անձը ընտանեկան բռնության զոհ է դարձել,
3. խնամակալի ընտանիքում,
4. ազատազրկման վայրում,
5. զինվորական ծառայության մեջ,
6. ուսանողական կամ այլ հանրակացարանում,
7. Հայաստանի Հանրապետության կամ գործատուի հանձնարարությամբ արտերկրում,
8. ուսումնառության նպատակով արտերկրում։
9. Եթե բնակչության ռեգիստրից բացակայում են անձի բնակության վայրի մասին տվյալները, ապա օրենքով նախատեսված դեպքերում բնակության վայրի մասին տվյալներ են համարվում անձի գտնվելու վայրը մասին տվյալները:
10. Բնակչության ռեգիստրում որպես անձի գտնվելու վայրի հասցե մուտքագրված հասցեն չի կարող գրանցվել նաև բնակչության ռեգիստրում՝ որպես անձի բնակության, կոնտակտային տվյալներ կամ լրացուցիչ հասցե։

**Հոդված 98. Բնակության վայրի փոփոխության հիմքը**

1. Սույն օրենքի 98-րդ հոդվածի 1-ին մասով նշված անձի գտնվելու վայր ուղարկող կամ ընդունող հաստատությունը կամ այլ հիմնարկները պարտավոր են անհապաղ էլեկտրոնային ծանուցում ներկայացնել բնակչության ռեգիստր՝ անձի գտնվելու վայրի մասին, ինչպես նաև ներկայացված գտնվելու վայրի հասցեի գործողությունը դադարեցնելու վերաբերյալ։
2. Եթե սույն հոդվածի 1-ին մասով նախատեսված դեպքում բնակչության ռեգիստրում որպես գտնվելու վայրի հասցե մուտքագրվում է հասցե, որը նախկինում մուտքագրվել է բնակչության ռեգիստր որպես անձի կոնտակտային տվյալ կամ լրացուցիչ հասցե, ապա տվյալ հասցեի վավերականությունը որպես կոնտակտային կամ լրացուցիչ հասցե դադարեցվում է։
3. Անուն ազգանունը, հանրային ծառայությունների համարանիշը, գտնվելու վայրի հասցեն և այդ հասցեով գտնվելու ժամկետը սկիզբը, եթե հայտնի է այդ վայրում գտնվելու ժամանակահատվածը, ապա գտնվելու վերջին օրը պետք է նշվեն սույն հոդվածի 1-ին մասով սահմանված ծանուցման մեջ։
4. Հայաստանի Հանրապետության կառավարությունը սահմանում է տվյալներ ներկայացնող անձանց ցանկը և անձի գտնվելու վայրի հասցեի վերաբերյալ տվյալների ներկայացման կարգը։

**Հոդված 99**. **Կոնտակտային տվյալների ճշգրտությունն ապահովելու անձի պարտավորությունը**

Բնակչության ռեգիստրի սուբյեկտ հանդիսացող անձը սույն օրենքի դրույթներին համապատասխան ապահովում է բնակչության ռեգիստրում գտնվող անձի կոնտակտային տվյալների առկայությունը և ճշգրտությունը:

**Հոդված 100.** **Բնակչության ռեգիստրում կոնտակտային տվյալների և լրացուցիչ հասցեների գրանցման հիմքեր**

1. Բնակչության ռեգիստրում անձի կոնտակտային տվյալները և լրացուցիչ հասցեն կարող են մուտքագրվել.
2. սույն օրենքի 73-րդ հոդվածով նախատեսված բնակության վայրի մասին ծանուցմամբ,
3. տեղական ինքնակառավարման մարմին ներկայացվող գրավոր դիմումի հիման վրա,
4. անվտանգ առցանց միջավայրի միջոցով,
5. օտարերկրյա հաստատություններից ստացված տվյալների հիման վրա,
6. սույն օրենքի 99-րդ հոդվածով նախատեսված կարգով:
7. Անձինք կարող են դադարեցնել բնակչության ռեգիստրում մուտքագրված կոնտակտային տվյալների և լրացուցիչ հասցեների գործողությունը սույն հոդվածի 1-ին մասի 1-4 կետերով նախատեսված կարգով:
8. Սույն հոդվածի 1-ին մասի 4-րդ կետում նշված տվյալները մուտքագրվում են բնակչության ռեգիստրում որպես լրացուցիչ հասցե, եթե ծանուցման մեջ փոխանցված հասցեն ժամանակավոր կամ երկրորդական բնակության վայր է տվյալներ փոխանցող պետությունում:

**Հոդված 101.** **Կոնտակտային տվյալների և լրացուցիչ հասցեի ներկայացում գերատեսչությանը կամ հանրային պարտականությունները կատարող անձին**

1. Եթե բնակչության ռեգիստրի սուբյեկտ հանդիսացող անձը վարույթի ընթացքում դիմում է գործակալություն կամ հանրային պարտականություններ կատարող անձի և ներկայացնում տվյալներ լրացուցիչ հասցեի և կոնտակտային տվյալների վերաբերյալ, որոնք տարբերվում են բնակչության ռեգիստրում մուտքագրված տվյալներից, գերատեսչությունը կամ հանրային պարտականությունները կատարող անձը այդ տվյալները մուտքագրում է բնակչության ռեգիստրում:
2. Հայաստանի կառավարությունը սահմանում է սույն հոդվածի 1-ին մասում նշված գործակալությունների և անձանց ցուցակը և բնակչության ռեգիստրում լրացուցիչ հասցեների և կոնտակտային տվյալների գրանցման կարգը:

**Հոդված 102.** **Բնակչության ռեգիստրում կոնտակտային տվյալներ և լրացուցիչ հասցեներ մուտքագրելուց հրաժարվելը**

Բնակչության ռեգիստրում անձի կոնտակտային տվյալների և լրացուցիչ հասցեի մուտքագրումը մերժվում է, եթե որպես կոնտակտային տվյալներ ներկայացված հասցեն կամ լրացուցիչ հասցեն նախկինում մուտքագրվել է բնակչության ռեգիստրում որպես բնակության կամ գտնվելու վայրի հասցե, կոնտակտային տվյալներ կամ անձի լրացուցիչ հասց:

**ԳԼՈՒԽ 16**

**ՎԵՃԵՐԻ ԼՈՒԾՈՒՄ**

**Հոդված 103.** **Վեճեր**

1. Այն անձինք կամ հաստատությունները, որոնք գտնում են, որ իրենց իրավունքները խախտվել են կամ սահմանափակվել են իրենց ազատությունները բնակչության ռեգիստրի վարման կամ տվյալների մշակման ընթացքում, կարող են բողոքարկել իրավունքը խախտած անձի կամ հաստատության գործողությունները բնակչության ռեգիստրի վարողին:
2. Եթե վարչական ակտը կայացրած կամ միջոց ձեռնարկած վարչական մարմինը գտնում է, որ նման ակտի կամ միջոցառման դեմ վիճարկումը պատճառաբանված է, ապա վարողը ինքը պետք է քննարկի ներկայացված բողոքը՝ դրա մասին ծանուցելով նաև տվյալը տնօրինող պետական մարմնին։
3. Վարողը պետք է ներկայացված բողոքով որոշում կայացնի 30 օրյա ժամկետում։

**ԳԼՈՒԽ 17**

**ԲՆԱԿՉՈՒԹՅԱՆ ՌԵԳԻՍՏՐԻ ՍՏԵՂԾՈՒՄ**

**Հոդված** **104.** **Բնակչության ռեգիստրի ստեղծում**

1. Բնակչության պետական ռեգիստրը ստեղծվում է բնակչության գրանցման տվյալների շտեմարանի տվյալների հիման վրա, համակցելով այն այլ կառավարական տվյալների շտեմարանների հետ, պահպանելով տվյալների եզակիության սկզբունքը:
2. Բնակչության պետական ռեգիստրի գործարկումը համաձայն օրենքի պահանջների լիազորված մարմինը պարտավոր է կատարել սույն օրենքն ուժի մեջ մտնելուց հետո մեկ տարվա ընթացքում։»:

**Հոդված 2.** Սույն օրենքն ուժի մեջ է մտնում պաշտոնական հրապարակման օրվանից երկու ամիս հետո: